Avis juridique important

|

31968L0360

Οδηγία 68/360/ΕΟΚ του Συμβουλίου της 15ης Οκτωβρίου 1968 περί καταργήσεως των περιορισμών στη διακίνηση και στη διαμονή των εργαζομένων των κρατών μελών και των οικογενειών τους στο εσωτερικό της Κοινότητας

Επίσημη Εφημερίδα αριθ. L 257 της 19/10/1968 σ. 0013 - 0016 Φινλανδική ειδική έκδοση: Κεφάλαιο 5 τόμος 1 σ. 0044  Δανική ειδική έκδοση: Σειρά I Κεφάλαιο 1968(II) σ. 0477  Σουηδική ειδική έκδοση: Κεφάλαιο 5 τόμος 1 σ. 0044  Αγγλική ειδική έκδοση: Σειρά I Κεφάλαιο 1968(II) σ. 0485  Ελληνική ειδική έκδοση: Κεφάλαιο 05 τόμος 1 σ. 0043  Ισπανική ειδική έκδοση: Κεφάλαιο 05 τόμος 1 σ. 0088  Πορτογαλική ειδική έκδοση : Κεφάλαιο 05 τόμος 1 σ. 0088

ΟΔΗΓΙΑ ΤΟΥ ΣΥΜΒΟΥΛΙΟΥ της 15ης Οκτωβρίου 1968 περί καταργήσεως των περιορισμών στη διακίνηση και στη διαμονή των εργαζομένων των Κρατών μελών και των οικογενειών τους στο εσωτερικό της ΚοινότητοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 49,  την πρόταση της Επιτροπής,  την γνώμη της Συνελεύσεως(1),  την γνώμη της Οικονομικής και Κοινωνικής Επιτροπής(2),  Εκτιμώντας:  ότι ο Κανονισμός (ΕΟΚ) αριθ. 1612/68 του Συμβουλίου, της 15ης Οκτωβρίου 1968(3), καθόρισε τις διατάξεις που ρυθμίζουν την ελεύθερη κυκλοφορία των εργαζομένων στο εσωτερικό της Κοινότητος- ότι, κατά συνέπεια, πρέπει να ληφθούν, όσον αφορά την κατάργηση  των υφισταμένων ακόμη περιορισμών στον τομέα της διακινήσεως και διαμονής στο εσωτερικό της Κοινότητος, μέτρα που να ανταποκρίνονται στα δικαιώματα και στις ευχέρειες που αναγνωρίζονται από τον εν λόγω Κανονισμό στους υπηκόους κάθε Κράτους μέλους που  διακινούνται προκειμένου να ασκήσουν μισθωτή δραστηριότητα και στα μέλη των οικογενειών τους- ότι με την εφαρμοστέα ρύθμιση ως προς τη διαμονή πρέπει η κατάσταση των εργαζομένων των άλλων Κρατών μελών και των μελών της οικογενείας τους, να προσεγγίζει κατά το μέτρο του δυνατού εκείνη των ημεδαπών- ότι ο συντονισμός των ειδικών μέτρων για την διακίνηση και την διαμονή αλλοδαπών που δικαιολογούνται από λόγους δημοσίας τάξεως, δημοσίας ασφαλείας και δημοσίας υγείας αποτελεί αντικείμενο της οδηγίας του Συμβουλίου της 25ης Φεβρουαρίου 1964(4), που  εθεσπίσθη κατ' εφαρμογή του άρθρου 56, παράγραφος 2 της συνθήκης,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη καταργούν, υπό τους όρους που προβλέπονται στην παρούσα οδηγία τους περιορισμούς στη διακίνηση και διαμονή των υπηκόων των εν λόγω Κρατών και των μελών της οικογενείας τους επί των οποίων εφαρμόζεται ο Κανονισμός (ΕΟΚ) αριθ.  1612/68.   Άρθρο 2  1. Τα Κράτη μέλη αναγνωρίζουν στους υπηκόους που αναφέρονται στο άρθρο 1 το δικαίωμα να εγκαταλείπουν την επικράτειά τους προκειμένου να αναλάβουν μισθωτή δραστηριότητα και να την ασκούν στην επικράτεια άλλου Κράτους μέλους. Το δικαίωμα αυτό  ασκείται με απλή επίδειξη δελτίου ταυτότητος ή διαβατηρίου εν ισχύι. Τα μέλη της οικογενείας απολαύουν του ιδίου δικαιώματος όπως και ο υπήκοος από τον οποίο εξαρτώνται.  2. Τα Κράτη μέλη εκδίδουν ή ανανεώνουν στους υπηκόους αυτούς, σύμφωνα με την νομοθεσία τους, δελτίο ταυτότητος ή διαβατήριο που αναγράφει ιδίως την ιθαγένειά τους.  3. Το διαβατήριο πρέπει να ισχύει τουλάχιστον για όλα τα Κράτη μέλη και για τις μεταξύ αυτών ευρισκόμενες χώρες απ' ευθείας διελεύσεως. Αν το διαβατήριο αποτελεί το μόνο έγγραφο για την νόμιμη έξοδο από την χώρα, η διάρκεια της ισχύος του δεν δύναται να  είναι μικρότερη των πέντε ετών.  4. Τα Κράτη μέλη δεν δύνανται να επιβάλουν στους υπηκόους που αναφέρονται στο άρθρο 1, θεώρηση εξόδου ή άλλη ισοδύναμη υποχρέωση.   Άρθρο 3  1. Τα Κράτη μέλη επιτρέπουν στα πρόσωπα που αναφέρονται στο άρθρο 1 την είσοδο στην επικράτειά τους με απλή επίδειξη δελτίου ταυτότητος ή διαβατηρίου εν ισχύι.  2. Δεν δύναται να επιβληθεί θεώρηση εισόδου ή άλλη ισοδύναμη υποχρέωση εκτός αν πρόκειται για τα μέλη της οικογενείας, τα οποία δεν έχουν την ιθαγένεια Κράτους μέλους. Τα Κράτη μέλη παρέχουν στα πρόσωπα αυτά κάθε διευκόλυνση για την λήψη των αναγκαίων  θεωρήσεων.   Άρθρο 4  1. Τα Κράτη μέλη αναγνωρίζουν το δικαίωμα διαμονής στην επικράτειά τους στα αναφερόμενα στο άρθρο 1 πρόσωπα τα οποία είναι σε θέση να προσκομίσουν τα έγγραφα που απαριθμούνται στην παράγραφο 3.  2. Το δικαίωμα διαμονής βεβαιώνεται με έγγραφο το οποίο καλείται "άδεια διαμονής υπηκόου Κράτους μέλους της ΕΟΚ". Το έγγραφο αυτό πρέπει να περιέχει μνεία ότι εξεδόθη κατ' εφαρμογή του Κανονισμού (ΕΟΚ) αριθ. 1612/68 και των διατάξεων που εθεσπίσθησαν  από τα Κράτη μέλη κατ' εφαρμογή της παρούσης οδηγίας.  Το κείμενο της μνείας αυτής ευρίσκεται σε παράρτημα της παρούσης οδηγίας.  3. Για την έκδοση της αδείας διαμονής υπηκόου Κράτους μέλους της ΕΟΚ τα Κράτη μέλη δύνανται να απαιτούν την προσκόμιση μόνο των εγγράφων που απαριθμούνται κατωτέρω:  - από τον εργαζόμενο:  α) το έγγραφο με το οποίο εισήλθε στην επικράτειά τους- β) μία δήλωση προσλήψεως του εργοδότου ή ένα πιστοποιητικό εργασίας- - από τα μέλη της οικογενείας:  γ) το έγραφo με το οποίο εισήλθαν στην επικράτεια- δ) έγγραφο εκδιδόμενο από την αρμόδια αρχή του Κράτους καταγωγής ή προελεύσεως που να αποδεικνύει το συγγενικό τους δεσμό- ε) στις περιπτώσεις που προβλέπονται στο άρθρο 10 παράγραφοι 1 και 2 του Κανονισμού (ΕΟΚ) αριθ. 1612/68, έγγραφο εκδιδόμενο από την αρμόδια αρχή του Κράτους καταγωγής ή προελεύσεως που να πιστοποιεί ότι τα εν λόγω πρόσωπα συντηρούνται από τον εργαζόμενο  ή ζουν μαζί του υπό την αυτή στέγη στην χώρα αυτή.  4. Σε μέλος της οικογενείας που δεν έχει την ιθαγένεια Κράτους μέλους χορηγείται έγγραφο διαμονής της ιδίας ισχύος με αυτό που χορηγείται στον εργαζόμενο από τον οποίον εξαρτάται.   Άρθρο 5  Η εκπλήρωση των διατυπώσεων για την απόκτηση της αδείας διαμονής δεν δύναται ν' αποτελέσει εμπόδιο στην άμεση εκτέλεση των συμβάσεων εργασίας που έχουν συνάψει οι αιτούντες.   Άρθρο 6  1. Η άδεια διαμονής:  α) πρέπει να ισχύει για ολόκληρη την επικράτεια του Κράτους μέλους που την έχει εκδώσει- β) πρέπει να έχει διάρκεια ισχύος τουλάχιστον πέντε ετών από της ημερομηνίας εκδόσεως και να είναι αυτομάτως ανανεώσιμη.  2. Διακοπές διαμονής που δεν υπερβαίνουν τους έξη συνεχείς μήνες καθώς και απουσίες λόγω εκπληρώσεως στρατιωτικών υποχρεώσεων δεν θίγουν την ισχύ της αδείας διαμονής.  3. Όταν ο εργαζόμενος απασχολείται για περίοδο μεγαλύτερη των τριών μηνών και μικρότερη του έτους σε εργοδότη του Κράτους υποδοχής ή εργάζεται για λογαριασμό προσώπου που παρέχει υπηρεσίες, το Κράτος μέλος υποδοχής του χορηγεί προσωρινό τίτλο διαμονής  του οποίου η ισχύς δύναται να περιορίζεται στην προβλεπομένη διάρκεια της απασχολήσεως.  Υπό την επιφύλαξη των διατάξεων του άρθρου 8, παράγραφος 1, περίπτωση γ), προσωρινός τίτλος διαμονής χορηγείται επίσης στον εποχιακά εργαζόμενο που απασχολείται για περίοδο μεγαλύτερη των τριών μηνών. Η διάρκεια της απασχολήσεως πρέπει να αναγράφεται  στα έγγραφα που προβλέπονται στο άρθρο 4, παράγραφος 3, περίπτωση β).   Άρθρο 7  1. Η εν ισχύι άδεια διαμονής δεν δύναται να αφαιρεθεί από τον εργαζόμενο από μόνο το γεγονός ότι δεν απασχολείται πλέον, είτε διότι κατέστη προσωρινά ανίκανος προς εργασία λόγω ασθενείας ή ατυχήματος είτε διότι είναι ακούσια άνεργος και έχει  πιστοποιηθεί τούτο δεόντως από το αρμόδιο γραφείο απασχολήσεως εργατικού δυναμικού.  2. Κατά την πρώτη ανανέωση, η διάρκεια ισχύος της αδείας διαμονής δύναται να περιορισθεί, χωρίς να δύναται να είναι μικρότερη των δώδεκα μηνών, αν ο εργαζόμενος είναι ακούσια άνεργος στο Κράτος υποδοχής για δώδεκα και πλέον συνεχείς μήνες.   Άρθρο 8  1. Τα Κράτη μέλη αναγνωρίζουν το δικαίωμα διαμονής στην επικράτειά τους χωρίς να εκδώσουν άδεια διαμονής:  α) στον εργαζόμενο που ασκεί μισθωτή δραστηριότητα όταν η διάρκειά της δεν προβλέπεται να είναι μεγαλύτερη των τριών μηνών. Το έγγραφο με το οποίο ο ενδιαφερόμενος εισήλθε στην επικράτεια και μία δήλωση του εργοδότου για την προβλεπομένη διάρκεια  απασχολήσεώς του αρκούν για να καλύψουν την διαμονή του- ωστόσο, η δήλωση του εργοδότου δεν απαιτείται για τους εργαζομένους που εμπίπτουν στις διατάξεις της Οδηγίας του Συμβουλίου της 25ης Φεβρουαρίου 1964, περί πραγματοποιήσεως της ελευθερίας  εγκαταστάσεως και της ελεύθερης παροχής υπηρεσιών για τις μεσολαβητικές δραστηριότητες του εμπορίου, της βιομηχανίας και της βιοτεχνίας(5).  β) στον εργαζόμενο ο οποίος, αν και έχει την κατοικία του στην επικράτεια Κράτους μέλους όπου επιστρέφει κατ' αρχήν καθημερινά ή τουλάχιστον μία φορά την εβδομάδα, απασχολείται στην επικράτεια άλλου Κράτους μέλους. Η αρμόδια αρχή του Κράτους στο οποίο  απασχολείται δύναται να χορηγήσει στον εργαζόμενο αυτόν ειδική άδεια που να ισχύει για πέντε έτη και να είναι αυτομάτως ανανεώσιμη- γ) στον εποχιακά εργαζόμενο, ο οποίος έχει σύμβαση εργασίας θεωρημένη από την αρμόδια αρχή του Κράτους μέλους στην επικράτεια του οποίου έρχεται να ασκήσει τη δραστηριότητά του.  2. Σε όλες τις περιπτώσεις που προβλέπονται στην παράγραφο 1, οι αρμόδιες αρχές του Κράτους υποδοχής δύνανται να απαιτήσουν από τον εργαζόμενο να γνωστοποιεί την παρουσία του στην επικράτεια.   Άρθρο 9  1. Τα έγγραφα διαμονής που χορηγούνται στους υπηκόους Κράτους μέλους της ΕΟΚ και που αναφέρονται στην παρούσα οδηγία εκδίδονται και ανανεώνονται ατελώς ή αντί καταβολής ποσού μη υπερβαίνοντος τα δικαιώματα και τέλη που απαιτούνται για την  έκδοση δελτίων ταυτότητος στους ημεδαπούς.  2. Οι θεωρήσεις που προβλέπονται στο άρθρο 3 παράγραφος 2 και στο άρθρο 8 παράγραφος 1, περίπτωση γ) χορηγούνται ατελώς.  3. Τα Κράτη μέλη λαμβάνουν τα μέτρα που είναι αναγκαία για να απλουστεύσουν κατά το δυνατόν περισσότερο τις διατυπώσεις και τις διαδικασίες αποκτήσεως των εγγράφων που αναφέρονται στην παράγραφο 1.   Άρθρο 10  Τα Κράτη μέλη δύνανται να παρεκκλίνουν από τις διατάξεις της παρούσης οδηγίας μόνο για λόγους δημοσίας τάξεως, δημοσίας ασφαλείας ή δημοσίας υγείας.   Άρθρο 11  1. Η παρούσα οδηγία δεν θίγει τις διατάξεις της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος που αναφέρονται στους εργαζόμενους αναγνωρισμένης ειδικεύσεως στα επαγγέλματα άνθρακος και χάλυβος, ούτε τις διατάξεις της  συνθήκης περί ιδρύσεως της Ευρωπαϊκής Κοινότητος Ατομικής Ενεργείας που αναφέρονται στην κατάληψη θέσεων ειδικευμένου προσωπικού στον πυρηνικό τομέα, ούτε τις διατάξεις που εθεσπίσθησαν κατ' εφαρμογή των συνθηκών αυτών.  2. Εν τούτοις, η παρούσα οδηγία ισχύει για τις κατηγορίες εργαζομένων που αναφέρονται στην παράγραφο 1, καθώς και στα μέλη της οικογενείας τους, κατά το μέτρο που η νομική τους κατάσταση δεν ρυθμίζεται από τις προαναφερθείσες συνθήκες ή διατάξεις.   Άρθρο 12  1. Τα Κράτη μέλη θέτουν εν ισχύι τα μέτρα που είναι αναγκαία για να συμμορφωθούν προς την παρούσα οδηγία εντός εννέα μηνών από της κοινοποιήσεώς της. Ενημερώνουν αμέσως περί αυτού την Επιτροπή.  2. Γνωστοποιούν στην Επιτροπή τις τροποποιήσεις που επιφέρουν στις νομοθετικές, κανονιστικές και διοικητικές διατάξεις για να απλουστεύσουν τις διατυπώσεις και τις διαδικασίες εκδόσεως των εγγράφων που απαιτούνται ακόμη για την έξοδο, είσοδο και διαμονή  των εργαζομένων και των μελών της οικογενείας τους.   Άρθρο 13  1. Η οδηγία του Συμβουλίου, της 25ης Μαρτίου 1964, περί καταργήσεως των περιορισμών στη διακίνηση και διαμονή των εργαζομένων των Κρατών μελών και των οικογενειών τους στο εσωτερικό της Κοινότητος(6) εξακολουθεί να ισχύει μέχρις ότου τα Κράτη  μέλη εκτελέσουν την παρούσα οδηγία.  2. Οι τίτλοι διαμονής που εκδίδονται κατ' εφαρμογή της αναφερομένης στην παράγραφο 1 οδηγίας, και που είναι εν ισχύι κατά τον χρόνο εκτελέσεως της παρούσης οδηγίας, διατηρούν την ισχύ τους μέχρι την προσεχή λήξη τους.   Άρθρο 14  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο στις 15 Οκτωβρίου 1968.  Για το Συμβούλιο Ο Πρόεδρος G. SEDATI  (1) ΕΕ αριθ. 268 της 6.11.1967, σ. 9.  (2) ΕΕ αριθ. 298 της 7.12.1967, σ. 10.  (3) ΕΕ αριθ. Ν 257 της 19.10.1968, σ. 2.  (4) ΕΕ αριθ. 56 της 4.4.1964, σ. 850/64.  (5) ΕΕ αριθ. 56 της 4.4.1964 σ. 869/64.  (6) ΕΕ αριθ. 62 της 17.4.1964, σ. 981/64.      ΠΑΡΑΡΤΗΜΑ  Κείμενο της μνείας που προβλέπεται στο άρθρο 4 παράγραφος 2:  "Η παρούσα άδεια εκδίδεται κατ' εφαρμογή του κανονισμού του Συμβουλίου των Ευρωπαϊκών Κοινοτήτων (ΕΟΚ) αριθ. 1612/68 της 15ης Οκτωβρίου 21968 και των διατάξεων που θεσπίσθηκαν εις εκτέλεση της οδηγίας του Συμβουλίου της 15ης Οκτωβρίου 1968.  Σύμφωνα με τις διατάξεις του προαναφερθέντος κανονισμού, ο κάτοχος της παρούσης αδείας έχει το δικαίωμα να αναλαμβάνει και να ασκεί μισθωτές δραστηριότητες στην...(1) επικράτεια με τις ίδιες προϋποθέσεις όπως και οι...(2) εργαζόμενοι"   (1) Βελγική, γερμανική, γαλλική, ιταλική, λουξεμβουργιανή, ολλανδική, ανάλογα με την χώρα που εκδίδει την άδεια.  (2) Βέλγοι, Γερμανοί, Γάλλοι, Ιταλοί, Λουξεμβουργιανοί, Ολλανδοί, ανάλογα με την χώρα που εκδίδει την άδεια.


title: Οδηγία 2012/7/ΕΕ της Επιτροπής, της 2ας Μαρτίου 2012 , για την τροποποίηση, με σκοπό την προσαρμογή στην τεχνική πρόοδο, του μέρους ΙΙΙ του παραρτήματος ΙΙ της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου σχετικά με την ασφάλεια των παιχνιδιών  Κείμενο που παρουσιάζει ενδιαφέρον για τον ΕΟΧ

text:
               3.3.2012

               EL

               Επίσημη Εφημερίδα της Ευρωπαϊκής Ένωσης

               L 64/7

         ΟΔΗΓΊΑ 2012/7/ΕΕ ΤΗΣ ΕΠΙΤΡΟΠΉΣ
   της 2ας Μαρτίου 2012
   για την τροποποίηση, με σκοπό την προσαρμογή στην τεχνική πρόοδο, του μέρους ΙΙΙ του παραρτήματος ΙΙ της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου σχετικά με την ασφάλεια των παιχνιδιών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/48/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2009, για την ασφάλεια των παιχνιδιών (1), και ιδίως το άρθρο 46 παράγραφος 1 στοιχείο β),
   Εκτιμώντας τα ακόλουθα:

               (1)

               Η οδηγία 2009/48 καθορίζει οριακές τιμές για το κάδμιο, βάσει των συστάσεων του ολανδικού εθνικού ινστιτούτου δημόσιας υγείας και περιβάλλοντος (RIVM), οι οποίες περιλαμβάνονταν στην έκθεσή του του 2008 με τίτλο «Χημικές ουσίες στα παιχνίδια. Γενική μεθοδολογία για την αξιολόγηση της χημικής ασφάλειας των παιχνιδιών, με έμφαση στα στοιχεία». Οι συστάσεις του RIVM βασίζονται στην παραδοχή ότι η έκθεση των παιδιών σε χημικές ουσίες που υπάρχουν σε παιχνίδια δεν μπορεί να υπερβαίνει ένα ορισμένο επίπεδο, τη λεγόμενη «ανεκτή ημερήσια πρόσληψη». Επειδή τα παιδιά εκτίθενται σε χημικές ουσίες μέσω πηγών άλλων από τα παιχνίδια, μόνο ένα ποσοστό της ανεκτής ημερήσιας πρόσληψης θα πρέπει να οφείλεται στα παιχνίδια. Η επιστημονική επιτροπή για την τοξικότητα, την οικοτοξικότητα και το περιβάλλον (CSTEE), στην έκθεσή της του 2004, πρότεινε να αποδίδεται στα παιχνίδια μέγιστο ποσοστό 10 % της ανεκτής ημερήσιας πρόσληψης. Ωστόσο, για το κάδμιο και άλλες χημικές ουσίες που είναι ιδιαίτερα τοξικές, το συνιστώμενο ανώτατο όριο δεν θα πρέπει να υπερβαίνει το 5 % της ανεκτής ημερήσιας πρόσληψης, έτσι ώστε να εξασφαλισθεί ότι δεν υπάρχουν παρά μόνο ίχνη τους, τα οποία είναι συμβατά με την ορθή κατασκευαστική πρακτική.

               (2)

               Σύμφωνα με τις συστάσεις του RIVM, το μέγιστο ποσοστό της ανεκτής ημερήσιας πρόσληψης θα πρέπει να πολλαπλασιάζεται επί το βάρος του παιδιού, κατ’ εκτίμηση 7,5 κιλά, και να διαιρείται διά της ποσότητας του απορροφούμενου υλικού του παιχνιδιού, ώστε να λαμβάνονται οι οριακές τιμές για τις χημικές ουσίες που απαριθμούνται στην οδηγία 2009/48/ΕΚ.

               (3)

               Για το κάδμιο, το RIVM χρησιμοποίησε την ανεκτή εβδομαδιαία πρόσληψη 7 μg/kg, που θέσπισε η μεικτή επιτροπή εμπειρογνωμόνων του Οργανισμού Τροφίμων και Γεωργίας των Ηνωμένων Εθνών και της Παγκόσμιας Οργάνωσης Υγείας για τα πρόσθετα τροφίμων (JEFCA) το 1989 και επιβεβαιώθηκε από τη JEFCA το 2001. Εφαρμόστηκε συντελεστής ασφάλειας δύο, με τον οποίο προέκυψε ανεκτή εβδομαδιαία πρόσληψη 3,5 μg/kg και ανεκτή ημερήσια πρόσληψη 0,5 μg/kg.

               (4)

               Με σκοπό την επεξεργασία σεναρίων πιθανής έκθεσης σε χημικές ουσίες, η ποσότητα του απορροφούμενου υλικού του παιχνιδιού εκτιμήθηκε από το RIVM σε 8 mg την ημέρα για υλικό παιχνιδιού που απομακρύνεται με ξύσιμο, 100 mg για εύθρυπτο υλικό παιχνιδιού και 400 mg για υγρό ή κολλώδες υλικό παιχνιδιού. Αυτά τα όρια απορρόφησης υποστηρίχτηκαν από την επιστημονική επιτροπή για την υγεία και τους περιβαλλοντικούς κινδύνους (SCHER), στη γνώμη της με τίτλο «Risks from organic CMR substances in toys» (Κίνδυνοι από οργανικές ουσίες CMR σε παιχνίδια) που εκδόθηκε στις 18 Μαΐου 2010.

               (5)

               Με την εφαρμογή ανεκτής ημερήσιας πρόσληψης 5 %, πολλαπλασιαζόμενης επί το βάρος του παιδιού και διαιρούμενης διά της ποσότητας του απορροφούμενου υλικού του παιχνιδιού καθορίστηκαν οι ακόλουθες οριακές τιμές για το κάδμιο: 23 mg/kg για υλικό που απομακρύνεται με ξύσιμο, 1,9 mg/kg για ξηρό υλικό και 0,5 mg/kg για υγρό υλικό.

               (6)

               Η Ευρωπαϊκή Αρχή για την Ασφάλεια των Τροφίμων (EFSA), στη γνώμη που εξέδωσε στις 30 Ιανουαρίου 2009, κατέληξε στο συμπέρασμα ότι η ανεκτή εβδομαδιαία πρόσληψη που καθορίστηκε από τη JEFCA το 1989 και επιβεβαιώθηκε από τη JEFCA το 2001 δεν ήταν πλέον πρόσφορη, βάσει των νέων εξελίξεων σχετικά με την τοξικολογία του καδμίου. Η EFSA καθόρισε νέα ανεκτή εβδομαδιαία πρόσληψη 2,5 μg/kg, από την οποία προκύπτει ανεκτή ημερήσια πρόσληψη 0,36 μg/kg.

               (7)

               Με την εφαρμογή του 5 % της νέας ανεκτής ημερήσιας πρόσληψης, πολλαπλασιαζόμενης επί το βάρος του παιδιού και διαιρούμενης διά της ποσότητας του απορροφούμενου υλικού του παιχνιδιού προκύπτουν οι ακόλουθες οριακές τιμές για το κάδμιο: 17 mg/kg για υλικό που απομακρύνεται με ξύσιμο, 1,3 mg/kg για ξηρό υλικό και 0,3 mg/kg για υγρό υλικό.

               (8)

               Συνεπώς, η οδηγία 2009/48/ΕΚ πρέπει να τροποποιηθεί ανάλογα.

               (9)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την ασφάλεια των παιχνιδιών,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το μέρος ΙΙΙ του παραρτήματος ΙΙ της οδηγίας 2009/48/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο έως τις 20 Ιανουαρίου 2013, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
   Εφαρμόζουν τις διατάξεις αυτές από τις 20 Ιουλίου 2013.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 2 Μαρτίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 170 της 30.6.2009, σ. 1.

      ΠΑΡΑΡΤΗΜΑ
      Το μέρος ΙΙΙ του παραρτήματος II της οδηγίας 2009/48/ΕΟΚ τροποποιείται ως εξής:
      Στο σημείο 13, η καταχώριση για το κάδμιο αντικαθίσταται από το ακόλουθο κείμενο:

                     Στοιχείο

                     mg/kg
                     σε ξηρό, εύθρυπτο, με μορφή σκόνης ή εύκαμπτο υλικό του παιχνιδιού

                     mg/kg
                     σε υγρό ή κολλώδες υλικό του παιχνιδιού

                     mg/kg
                     σε υλικό παιχνιδιού που απομακρύνεται με ξύσιμο

                     «Κάδμιο

                     1,3

                     0,3

                     17»


Avis juridique important

|

31997L0051

Οδηγία 97/51/ΕΚ του Ευρωπαϊκού Κοινοβουλίου και του Συμβουλίου της 6ης Οκτωβρίου 1997 για την τροποποίηση των οδηγιών του Συμβουλίου 90/387/ΕΟΚ και 92/44/ΕΟΚ με σκοπό την προσαρμογή τους στο ανταγωνιστικό περιβάλλον του τηλεπικοινωνιακού τομέα

Επίσημη Εφημερίδα αριθ. L 295 της 29/10/1997 σ. 0023 - 0034

ΟΔΗΓΙΑ 97/51/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 6ης Οκτωβρίου 1997 για την τροποποίηση των οδηγιών του Συμβουλίου 90/387/ΕΟΚ και 92/44/ΕΟΚ με σκοπό την προσαρμογή τους στο ανταγωνιστικό περιβάλλον του τηλεπικοινωνιακού τομέαΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,την πρόταση της Επιτροπής (1),τη γνώμη της Οικονομικής και Κοινωνικής Επιτροπής (2),Αποφασίζοντας με τη διαδικασία του άρθρου 189 Β παράγραφος 4 της συνθήκης (3), υπό το πρίσμα του κοινού σχεδίου που ενεκρίθη από την επιτροπή συνδιαλλαγής στις 28 Μαΐου 1997,Εκτιμώντας:(1) ότι η οδηγία 90/387/ΕΟΚ του Συμβουλίου, της 28ης Ιουνίου 1990, για τη δημιουργία της εσωτερικής αγοράς στον τομέα των τηλεπικοινωνιακών υπηρεσιών μέσω της εφαρμογής της παροχής ανοικτού δικτύου (Open Network Provision) (4), αφορά την εναρμόνιση των προϋποθέσεων ανοικτής και αποτελεσματικής προσπέλασης και χρήσης δημόσιων τηλεπικοινωνιακών δικτύων και, ενδεχομένως, δημόσιων τηλεπικοινωνιακών υπηρεσιών 7 ότι, σύμφωνα με την εν λόγω οδηγία, το Συμβούλιο εξέδωσε την οδηγία 92/44/ΕΟΚ, της 5ης Ιουνίου 1992, σχετικά με την εφαρμογή της παροχής ανοικτού δικτύου στις μισθωμένες γραμμές (5) 7(2) ότι, στο ψήφισμα του Συμβουλίου, της 22ας Ιουλίου 1993, σχετικά με την επισκόπηση της κατάστασης στον τομέα των τηλεπικοινωνιών και την ανάγκη περαιτέρω ανάπτυξης της αγοράς αυτής (6), σε συνδυασμό με το ψήφισμα του Συμβουλίου, της 22ας Δεκεμβρίου 1994, για τις αρχές και το χρονοδιάγραμμα της ελευθέρωσης της τηλεπικοινωνιακής υποδομής (7), ζητείται η ελευθέρωση των τηλεπικοινωνιακών υπηρεσιών και υποδομών έως την 1η Ιανουαρίου 1998 (με μεταβατικές περιόδους για ορισμένα κράτη μέλη) 7 ότι ο εν λόγω στόχος υποστηρίζεται από το ψήφισμα του Ευρωπαϊκού Κοινοβουλίου, της 20ής Απριλίου 1993, σχετικά με την ανακοίνωση της Επιτροπής για την κατάσταση στον τομέα των τηλεπικοινωνιών κατά το 1992 (8), καθώς και το ψήφισμα του Ευρωπαϊκού Κοινοβουλίου, της 19ης Μαΐου 1995, σχετικά με την Πράσινη Βίβλο για την ελευθέρωση της υποδομής των τηλεπικοινωνιών και των δικτύων καλωδιακής τηλεόρασης (μέρος ΙΙ) (9) 7(3) ότι, στο ψήφισμα του Συμβουλίου, της 22ας Ιουλίου 1993, θεωρείται ως κύριος στόχος της κοινοτικής τηλεπικοινωνιακής πολιτικής η εφαρμογή σε ολόκληρη την Κοινότητα και, όταν αυτό χρειάζεται, η προσαρμογή, υπό το φως μεγαλύτερης ελευθέρωσης, των αρχών παροχής ανοικτού δικτύου όσον αφορά τους καλυπτόμενους οργανισμούς και θέματα όπως η καθολικότης υπηρεσιών, η διασύνδεση και η χρέωση προσβάσεων καθώς και τα παρεπόμενα θέματα που συνδέονται με τους όρους χορήγησης των αδειών 7 ότι, στο ψήφισμα του Συμβουλίου, της 18ης Σεπτεμβρίου 1995, για τη θέσπιση του μελλοντικού κανονιστικού πλαισίου των τηλεπικοινωνιών (10), η Επιτροπή καλείται, σύμφωνα με το χρονοδιάγραμμα που καθορίζεται στα ψηφίσματα του Συμβουλίου, της 22ας Ιουλίου 1993 και της 22ας Δεκεμβρίου 1994, να υποβάλει, στο Ευρωπαϊκό Κοινοβούλιο και το Συμβούλιο, πριν από την 1η Ιανουαρίου 1996, όλες τις νομοθετικές διατάξεις για τη σύσταση του ευρωπαϊκού κανονιστικού πλαισίου τηλεπικοινωνιών το οποίο θα συνοδεύει την πλήρη ελευθέρωση του τομέα, ιδίως όσον αφορά την προσαρμογή των μέτρων παροχής ανοικτού δικτύου στο μελλοντικό ανταγωνιστικό περιβάλλον 7(4) ότι, στο ψήφισμα του Ευρωπαϊκού Κοινοβουλίου, της 6ης Μαΐου 1994, σχετικά με την ανακοίνωση της Επιτροπής, που συνοδεύεται από πρόταση ψηφίσματος τους Συμβουλίου για τις αρχές παροχής της καθολικής υπηρεσίας στον τηλεπικοινωνιακό τομέα (11), υπογραμμίζεται η θεμελιώδης σημασία που έχουν οι αρχές παροχής μιας καθολικής υπηρεσίας 7 ότι το ψήφισμα του Συμβουλίου, της 7ης Φεβρουαρίου 1994, για τις αρχές που διέπουν την καθολική υπηρεσία στον τομέα των τηλεπικοινωνιών (12) περιλαμβάνει βασικό ορισμό της καθολικής υπηρεσίας και καλεί τα κράτη μέλη να δημιουργήσουν και να διατηρήσουν το κατάλληλο κανονιστικό πλαίσιο προκειμένου να εξασφαλίσουν καθολική υπηρεσία σε ολόκληρη την επικράτειά τους 7 ότι, όπως το ανεγνώρισε το Συμβούλιο στο εν λόγω ψήφισμα, η έννοια της καθολικής υπηρεσίας πρέπει να εξελίσσεται ακολουθώντας το ρυθμό της τεχνικής προόδου, της ανάπτυξης της αγοράς και της εξέλιξης των αναγκών των χρηστών 7 ότι η παροχή καθολικής υπηρεσίας στον τηλεπικοινωνιακό τομέα θα συμβάλει στην ενίσχυση της κοινωνικής και οικονομικής συνοχής, ιδίως στις απομακρυσμένες, περιφερειακές, μεσόγειες και αγροτικές, καθώς και νησιωτικές περιοχές της Κοινότητας 7 ότι, όπου αυτό δικαιολογείται, το καθαρό κόστος των υποχρεώσεων της καθολικής υπηρεσίας μπορεί να κατανέμεται μεταξύ των φορέων της αγοράς σύμφωνα με το κοινοτικό δίκαιο 7(5) ότι οι βασικές αρχές που αφορούν την πρόσβαση και τη χρήση των δημόσιων τηλεπικοινωνιακών δικτύων και υπηρεσιών, που καθορίζονται στο πλαίσιο της παροχής ανοικτού δικτύου, πρέπει να προσαρμόζονται ώστε να παρέχονται υπηρεσίες σε πανευρωπαϊκό επίπεδο, μέσα σε φιλελεύθερο περιβάλλον, κατά τρόπο ώστε να επωφελούνται οι χρήστες και οι οργανισμοί παροχής δημόσιων τηλεπικοινωνιακών δικτύων ή/και υπηρεσιών 7 ότι, σε ένα φιλελεύθερο περιβάλλον, είναι σκόπιμη μια εθελούσια προσέγγιση βασιζόμενη σε κοινά τεχνικά πρότυπα και προδιαγραφές, με την εφαρμογή μηχανισμών διαβούλευσης όταν αυτό είναι απαραίτητο για την ικανοποιητική κάλυψη των αναγκών των χρηστών 7 ότι, ωστότο, πρέπει να εξασφαλίζεται η παροχή καθολικής υπηρεσίας και η δυνατότητα διάθεσης ενός στοιχειώδους συνόλου υπηρεσιών σε όλους τους χρήστες της Κοινότητας σύμφωνα με τα ισχύοντα κοινοτικά μέτρα 7 ότι, προκειμένου να παρασχεθεί διαλειτουργικότητα υπηρεσιών από άκρο σε άκρο για τους κοινοτικούς χρήστες, χρειάζεται ένα γενικό πλαίσιο όσον αφορά τη διασύνδεση στα δημόσια τηλεπικοινωνιακά δίκτυα και τις δημόσιες τηλεπικοινωνιακές υπηρεσίες 7(6) ότι οι προϋποθέσεις παροχής ανοικτού δικτύου δεν πρέπει να περιορίζουν τη χρήση ή την πρόσβαση στα δημόσια τηλεπικοινωνιακά δίκτυα ή τις προσιτές στο κοινό τηλεπικοινωνιακές υπηρεσίες, εκτός εάν υπάρχουν λόγοι που βασίζονται στις βασικές απαιτήσεις ή προκύπτουν από την άσκηση ειδικών και αποκλειστικών δικαιωμάτων των κρατών μελών σύμφωνα με το κοινοτικό δίκαιο 7(7) ότι οι διατάξεις της παρούσας οδηγίας δεν εμποδίζουν ένα κράτος μέλος να λαμβάνει μέτρα τα οποία δικαιολογούνται από λόγους των άρθρων 36 και 56 της συνθήκης, ιδίως για λόγους δημόσιας ασφάλειας, δημόσιας τάξης και δημόσιας ηθικής 7(8) ότι, στις 20 Δεκεμβρίου 1994, συνήφθη μεταξύ του Ευρωπαϊκού Κοινοβουλίου, του Συμβουλίου και της Επιτροπής ένα modus vivendi (13) ως προς τα εκτελεστικά μέτρα που θα ισχύουν για όσες πράξεις εκδίδονται σύμφωνα με τη διαδικασία του άρθρου 189 Β της συνθήκης 7(9) ότι, σύμφωνα με την αρχή του διαχωρισμού των κανονιστικών και εκτελεστικών αρμοδιοτήτων, τα κράτη μέλη θα πρέπει να εγγυώνται την ανεξαρτησία της εθνικής κανονιστικής αρχής ή αρχών ούτως ώστε να διασφαλίζεται η αμεροληψία των αποφάσεών τους, και να εξασφαλίζουν ότι η εθνική κανονιστική αρχή ή αρχές κάθε κράτους μέλους θα παίζουν πρωταρχικό ρόλο στην εφαρμογή του κανονιστικού πλαισίου που καθορίζεται στη σχετική κοινοτική νομοθεσία 7 ότι αυτή η απαίτηση περί ανεξαρτησίας εφαρμόζεται με την επιφύλαξη της θεσμικής αυτονομίας και των συνταγματικών υποχρεώσεων των κρατών μελών, ή της αρχής της ουδετερότητας όσον αφορά τους κανόνες των κρατών μελών που διέπουν το σύστημα ιδιοκτησίας, σύμφωνα με το άρθρο 222 της συνθήκης 7 ότι οι εθνικές κανονιστικές αρχές θα πρέπει να διαθέτουν τους απαραίτητους πόρους, όσον αφορά το προσωπικό, την εμπειρία και τα οικονομικά μέσα, για να διεκπεραιώνουν το έργο τους 7(10) ότι η αριθμοδότηση και οι γενικότερες αρχές της διευθυνσιοδότησης και απόδοσης ονομασίας διαδραματίζουν σημαντικό ρόλο 7 ότι η εφαρμογή εναρμονισμένης προσέγγισης για την αριθμοδότηση/διευθυνσιοδότηση, και, ανάλογα με την περίπτωση, της απόδοσης ονομασίας, θα συμβάλει στις ευρωπαϊκές επικοινωνίες για τους χρήστες και τη διαλειτουργικότητα των υπηρεσιών από άκρο σε άκρο 7 ότι παράλληλα προς την αριθμοδότηση μπορεί να απαιτείται να εφαρμόζονται οι αρχές της αντικειμενικότητας, διαφάνειας, μη διακρίσεως και αναλογικότητας κατά την κατανομή ονομάτων και διευθύνσεων 7 ότι η οδηγία 96/19/ΕΚ της Επιτροπής, της 13ης Μαρτίου 1996, για τροποποίηση της οδηγίας 90/388/ΕΟΚ όσον αφορά το πλήρες άνοιγμα των αγορών τηλεπικοινωνιών στον ανταγωνισμό (14) προβλέπει, για όλες τις τηλεπικοινωνιακές υπηρεσίες, την κατάλληλη αριθμοδότηση που θα πραγματοποιείται κατά αντικειμενικό, διαφανή, αμερόληπτο και αναλογικό τρόπο 7(11) ότι, για να εξασφαλίσουν την παροχή μισθωμένων γραμμών σε όλη την Κοινότητα, τα κράτη μέλη θα πρέπει να μεριμνούν ώστε, σε κάθε σημείο του εδάφους τους, οι χρήστες να έχουν πρόσβαση σε ένα στοιχειώδη αριθμό μισθωμένων γραμμών από τουλάχιστον έναν οργανισμό 7 ότι οι οργανισμοί που υποχρεούνται να παρέχουν μισθωμένες γραμμές θα πρέπει να ορίζονται από τα κράτη μέλη 7 ότι τα κράτη μέλη πρέπει να κοινοποιούν στην Επιτροπή τους οργανισμούς που υπόκεινται στην παρούσα οδηγία, τις κατηγορίες μισθωμένων γραμμών που πληρούν τη στοιχειώδη δέσμη υπηρεσιών που υποχρεούνται να παρέχουν, καθώς και τις γεωγραφικές περιοχές στις οποίες ισχύει η υποχρέωση αυτή 7 ότι, εντός της συγκεκριμένης γεωγραφικής περιοχής, όλες οι κατηγορίες μισθωμένων γραμμών τις οποίες παρέχει κοινοποιημένος οργανισμός υπόκεινται στις γενικές διατάξεις της παρούσας οδηγίας 7(12) ότι η θέση ενός οργανισμού εξαρτάται από διάφορους παράγοντες, στους οποίους περιλαμβάνονται το μερίδιό του της αγοράς όσον αφορά το συγκεκριμένο προϊόν ή αγορά υπηρεσιών στην εν λόγω γεωγραφική αγορά, ο κύκλος εργασιών του σε σχέση με το μέγεθος της αγοράς, η ικανότητά του να επηρεάζει τις συνθήκες της αγοράς, ο έλεγχος που ασκεί στα μέσα πρόσβασης στους τελικούς χρήστες, η πρόσβασή του σε χρηματικούς πόρους και η πείρα του στην προμήθεια προϊόντων και την παροχή υπηρεσιών στην αγορά 7 ότι οι εθνικές ρυθμιστικές αρχές θα πρέπει να καθορίζουν ποιοι οργανισμοί έχουν σημαντική θέση στην αγορά, λαμβάνοντας υπόψη την κατάσταση της σχετικής αγοράς 7(13) ότι η έννοια της παροχής υπηρεσιών μισθωμένων γραμμών θα εξελιχθεί με την πρόοδο της τεχνολογίας και τη ζήτηση της αγοράς, κατά τρόπο ώστε να επιτρέπει στους χρήστες να χρησιμοποιούν με πιο ευέλικτο τρόπο το εύρος ζώνης μισθωμένων γραμμών 7(14) ότι, για να επιτευχθεί καλύτερη επικοινωνία εντός της Κοινότητας, είναι σημαντικό να ενθαρρύνουν τα κράτη μέλη την παροχή ενός συμπληρωματικού εναρμονισμένου συνόλου μισθωμένων γραμμών υψηλοτέρων προδιαγραφών, λαμβάνοντας υπόψη τη ζήτηση της αγοράς και την επιτελούμενη πρόοδο όσον αφορά την τυποποίηση 7(15) ότι, έως ότου επιτευχθεί ένα αποτελεσματικό ανταγωνιστικό περιβάλλον, χρειάζεται κανονιστική παρακολούθηση των τιμών των μισθωμένων γραμμών ώστε να εξασφαλίζεται η τιμολόγηση με βάση το κόστος και η διαφάνεια, σύμφωνα με την αρχή της αναλογικότητας 7 ότι ενδείκνυται να επιτρέπεται να εκλείπουν οι προϋποθέσεις για διαφάνεια και τιμολόγηση με βάση το κόστος σε συγκεκριμένες αγορές στις οποίες κανένας οργανισμός δεν κατέχει σημαντική θέση ή όπου αποτελεσματικός ανταγωνισμός εξασφαλίζει εύλογες τιμές των μισθωμένων γραμμών 7(16) ότι οι κοινοί τεχνικοί κανόνες (CTRs) που θεσπίστηκαν στο πλαίσιο της οδηγίας 91/263/ΕΟΚ του Συμβουλίου, της 29ης Απριλίου 1991, για την προσέγγιση των νομοθεσιών των κρατών μελών των σχετικών με τον τερματικό εξοπλισμό τηλεπικοινωνιών, περιλαμβανομένης και της αμοιβαίας αναγνωρίσεως της πιστότητας (15), και της οδηγίας 93/97/ΕΟΚ του Συμβουλίου, της 29ης Οκτωβρίου 1993, για τη συμπλήρωση της οδηγίας 91/263/ΕΟΚ όσον αφορά τον εξοπλισμό δορυφορικών επίγειων σταθμών (16), καθορίζουν τους όρους διασύνδεσης του τερματικού εξοπλισμού στις μισθωμένες γραμμές 7(17) ότι ενδείκνυται να τροποποιηθούν ορισμένα από τα ισχύοντα μέτρα παροχής ανοικτού δικτύου προκειμένου να εξασφαλισθεί συνοχή με τις νέες τεχνολογικές εξελίξεις και με άλλα κανονιστικά μέτρα τα οποία θα περιληφθούν στο γενικότερο πλαίσιο του τηλεπικοινωνιακού τομέα 7(18) ότι όλοι οι τομείς που ορίζονται στο παράρτημα Ι της οδηγίας 90/387/ΕΟΚ ως ενδεχόμενοι τομείς εφαρμογής προϋποθέσεων παροχής ανοικτού δικτύου έχουν εξετασθεί στο πλαίσιο αναλυτικών εκθέσεων τις οποίες μπορεί να συμβουλευτεί το κοινό, σύμφωνα με τη διαδικασία του άρθρου 4 της οδηγίας αυτής 7 ότι έχουν θεσπιστεί όλα τα μέτρα προτεραιότητας που ορίζονται στο παράρτημα ΙΙΙ της εν λόγω οδηγίας 7(19) ότι, για να μπορεί η Επιτροπή να διεκπεραιώνει το έργο ελέγχου για το οποίο είναι αρμόδια βάσει της συνθήκης, οι μεταβολές που αφορούν την εθνική κανονιστική αρχή ή αρχές καθώς και τους ενδιαφερόμενους οργανισμούς πρέπει να κοινοποιούνται ταχύτατα στην Επιτροπή 7(20) ότι, σύμφωνα με τις αρχές της επικουρικότητας και της αναλογικότητας, όπως διατυπώνονται στο άρθρο 3 Β της συνθήκης, ο στόχος της προσαρμογής των οδηγιών 90/387/ΕΟΚ και 92/44/ΕΟΚ στο ανταγωνιστικό περιβάλλον στον τομέα των τηλεπικοινωνιών δεν μπορεί να επιτευχθεί επαρκώς από τα κράτη μέλη και, συνεπώς, μπορεί να επιτευχθεί καλύτερα από την Κοινότητα 7(21) ότι η λειτουργία των οδηγιών 90/387/ΕΟΚ και 92/44/ΕΟΚ θα πρέπει να επανεξετασθεί το αργότερο στις 31 Δεκεμβρίου 1999 7 ότι, κατά την επανεξέταση αυτή, θα πρέπει να ληφθεί υπόψη η αυξανόμενη αποτελεσματικότητα του ανταγωνισμού στις τηλεπικοινωνιακές αγορές 7(22) ότι, κατά την υποβολή προτάσεων για οποιαδήποτε περαιτέρω μέτρα για την επίτευξη των στόχων της παρούσας οδηγίας, θα πρέπει να εξετάζεται ένα μόνο ενοποιημένο κείμενο το οποίο θα ενσωματώνει όλες τις σχετικές οδηγίες του Ευρωπαϊκού Κοινοβουλίου και του Συμβουλίου, για την εφαρμογή των διατάξεων παροχής ανοικτού δικτύου, ούτως ώστε να βελτιωθεί η διαφάνεια της κοινοτικής νομοθεσίας 7(23) ότι, σύμφωνα με τα άρθρα 52 και 59 της συνθήκης, το κανονιστικό πλαίσιο στον τηλεπικοινωνιακό τομέα θα πρέπει να συμβιβάζεται και να είναι συνεπές με τις αρχές της ελευθερίας εγκατάστασης και της ελευθερίας παροχής υπηρεσιών και θα πρέπει να λαμβάνει υπόψη του την ανάγκη για διευκόλυνση της εισαγωγής νέων υπηρεσιών, καθώς και της ευρείας διάδοσης της εφαρμογής των τεχνολογικών βελτιώσεων,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Τροποποίηση της οδηγίας 90/387/ΕΟΚ Η οδηγία 30/387/ΕΟΚ τροποποιείται ως εξής:1. Το άρθρο 1 τροποποιείται ως εξής:α) η παράγραφος 2 αντικαθίσταται από το ακόλουθο κείμενο:«2. Οι προϋποθέσεις που αναφέρονται στην παράγραφο 1 έχουν ως στόχο να διευκολύνουν την παροχή δημόσιων τηλεπικοινωνιακών δικτύων ή/και δημόσιων τηλεπικοινωνιακών υπηρεσιών, εντός και μεταξύ κρατών μελών, ιδίως όσον αφορά την παροχή υπηρεσιών από επιχειρήσεις, εταιρείες ή φυσικά πρόσωπα εγκατεστημένα σε κράτος μέλος εκτός από το κράτος των επιχειρήσεων, εταιρειών ή φυσικών προσώπων για τα οποία προορίζονται οι υπηρεσίες.»β) προστίθεται η ακόλουθη παράγραφος:«3. Οι συνθήκες παροχής ανοικτού δικτύου έχουν ως στόχο να:- εξασφαλίζουν τη δυνατότητα διάθεσης στοιχειώδους συνόλου υπηρεσιών,- διασφαλίζουν την πρόσβαση και τη δυνατότητα διασύνδεσης στα δημόσια τηλεπικοινωνιακά δίκτυα και δημόσιες τηλεπικοινωνιακές υπηρεσίες,- ενθαρρύνουν την παροχή εναρμονισμένων τηλεπικοινωνιακών υπηρεσιών προς όφελος των χρηστών, ιδίως με τον εντοπισμό και την προώθηση, με εθελούσια μέθοδο, εναρμονισμένων τεχνικών διεπαφών για ανοικτή και αποτελεσματική πρόσβαση και διασύνδεση και των σχετικών προτύπων ή/και προδιαγραφών και- εγγυώνται την παροχή καθολικής υπηρεσίας στον τομέα των τηλεπικοινωνιών, λαμβάνοντας υπόψη οποιαδήποτε μελλοντική εξέλιξη,σε όλη την Κοινότητα.»2. Το άρθρο 2 αντικαθίσταται από το ακόλουθο κείμενο:«Άρθρο 2Για τους σκοπούς της παρούσας οδηγίας, νοούνται ως:1. "χρήστες", άτομα, συμπεριλαμβανομένων των καταναλωτών, ή οργανισμοί που χρησιμοποιούν ή ζητούν τηλεπικοινωνιακές υπηρεσίες προσιτές στο κοινό 72. "τηλεπικοινωνιακό δίκτυο", σύστημα μετάδοσης και, ανάλογα με την περίπτωση, εξοπλισμός μεταγωγής και άλλοι πόροι που επιτρέπουν τη μεταφορά σημάτων μεταξύ καθορισμένων τερματικών σημείων, με τη χρήση καλωδίου, ραδιοσημάτων, οπτικού ή άλλου ηλεκτρομαγνητικού μέσου 7"δημόσιο τηλεπικοινωνιακό δίκτυο", ένα τηλεπικοινωνιακό δίκτυο το οποίο χρησιμοποιείται, εν όλω ή εν μέρει, για την παροχή τηλεπικοινωνιακών υπηρεσιών προσιτών στο κοινό 73. "τηλεπικοινωνιακές υπηρεσίες", υπηρεσίες των οποίων η παροχή συνίσταται, εν όλω ή εν μέρει, στη μετάδοση και δρομολόγηση σημάτων σε τηλεπικοινωνιακά δίκτυα, εξαιρουμένων των ραδιοφωνικών και τηλεοπτικών εκπομπών 74. "καθολική υπηρεσία", ένα καθορισμένο στοιχειώδες σύνολο υπηρεσιών συγκεκριμένης ποιότητας προσιτό σε κάθε χρήστη, ανεξάρτητα από τη γεωγραφική του θέση, και, υπό το πρίσμα των ειδικών εθνικών προϋποθέσεων, σε προσιτή τιμή 75. "τερματικό σημείο δικτύου", το φυσικό σημείο όπου ο χρήστης έχει πρόσβαση στο δημόσιο τηλεπικοινωνιακό δίκτυο. Οι τοποθεσίες των τερματικών σημείων δικτύου καθορίζονται από την εθνική κανονιστική αρχή και ισοδυναμούν με σύνορο, για κανονιστικούς σκοπούς, του δημόσιου τηλεπικοινωνιακού δικτύου 76. "βασικές απαιτήσεις", οι λόγοι γενικού συμφέροντος και μη οικονομικού χαρακτήρα, βάσει των οποίων ένα κράτος μέλος μπορεί να επιβάλλει όρους για τη σύσταση ή/και τη λειτουργία τηλεπικοινωνιακών δικτύων ή την παροχή τηλεπικοινωνιακών υπηρεσιών. Οι λόγοι αυτοί είναι η ασφάλεια λειτουργίας του δικτύου, η διατήρηση της ακεραιότητάς του και, σε δικαιολογημένες περιπτώσεις, η διαλειτουργικότητα των υπηρεσιών, η προστασία των δεδομένων, η προστασία του περιβάλλοντος και οι πολεοδομικοί και χωροταξικοί στόχοι, καθώς και η αποτελεσματική χρήση του φάσματος συχνοτήτων και η αποφυγή των επιβλαβών παρεμβολών μεταξύ συστημάτων ραδιοεπικοινωνιών και άλλων, διαστημικών ή επίγειων, τεχνικών συστημάτων. Στην προστασία των δεδομένων μπορεί να περιλαμβάνεται η προστασία των προσωπικών στοιχείων, η εμπιστευτικότητα των μεταδιδόμενων ή αποθηκευόμενων πληροφοριών καθώς και η προστασία της ιδιωτικής ζωής 77. "διασύνδεση", η υλική και λογική διασύνδεση των τηλεπικοινωνιακών δικτύων που χρησιμοποιούνται από τον ίδιο ή διαφορετικό οργανισμό, προκειμένου να παρέχεται, στους χρήστες ενός οργανισμού, η δυνατότητα να επικοινωνούν με χρήστες του ίδιου ή άλλου οργανισμού ή να έχουν πρόσβαση σε υπηρεσίες που παρέχονται από άλλο οργανισμό. Υπηρεσίες μπορούν να παρέχονται από τα ενεχόμενα μέρη ή άλλα μέρη τα οποία έχουν πρόσβαση στο δίκτυο 78. "προϋποθέσεις παροχής ανοικτού δικτύου", οι, σύμφωνα με τις διατάξεις της παρούσας οδηγίας, εναρμονισμένες προϋποθέσεις για την ανοικτή και αποτελεσματική πρόσβαση στα δημόσια τηλεπικοινωνιακά δίκτυα και, ανάλογα με την περίπτωση, τις δημόσιες τηλεπικοινωνιακές υπηρεσίες, καθώς και η αποτελεσματική χρήση των εν λόγω δικτύων και υπηρεσιών 7Με την επιφύλαξη της κατά περίπτωση εφαρμογής τους, οι προϋποθέσεις παροχής ανοικτού δικτύου μπορούν να περιλαμβάνουν εναρμονισμένες προϋποθέσεις που αφορούν:- τις τεχνικές διεπαφές, στις οποίες περιλαμβάνεται ο καθορισμός και η υλοποίηση τερματικών σημείων δικτύου, όπου αυτό είναι απαραίτητο,- τους όρους χρήσης,- τις αρχές τιμολόγησης,- την πρόσβαση σε συχνότητες και αριθμούς/διευθύνσεις/ονομασίες, όπου αυτό απαιτείται, σύμφωνα με το πλαίσιο αναφοράς του παραρτήματος 79. "τεχνικές προδιαγραφές", "πρότυπα" και "τερματικός εξοπλισμός", έχουν την ίδια έννοια όπως και στο άρθρο 1 της οδηγίας 91/263/ΕΟΚ (*).(*) ΕΕ L 128 της 23. 5. 1991, σ. 1.»3. Το άρθρο 3 τροποποιείται ως εξής:α) οι παράγραφοι 2 και 3 αντικαθίστανται από το ακόλουθο κείμενο:«2. Οι προϋποθέσεις παροχής ανοικτού δικτύου δεν πρέπει να περιορίζουν την πρόσβαση στα δημόσια τηλεπικοινωνιακά δίκτυα ή τις δημόσιες τηλεπικοινωνιακές υπηρεσίες, εκτός εάν υπάρχουν λόγοι που βασίζονται σε βασικές απαιτήσεις, στο πλαίσιο του κοινοτικού δικαίου. Επιπλέον, εφαρμόζονται οι όροι που εφαρμόζονται εν γένει στη σύνδεση τερματικού εξοπλισμού στο δίκτυο.3. Οι προϋποθέσεις παροχής ανοικτού δικτύου δεν πρέπει να επιτρέπουν οποιουσδήποτε πρόσθετους περιορισμούς στη χρήση των δημόσιων τηλεπικοινωνιακών δικτύων ή/και των δημόσιων τηλεπικοινωνιακών υπηρεσιών, εκτός από τους περιορισμούς που συμβιβάζονται προς το κοινοτικό δίκαιο.» 7β) η παράγραφος 4 καταργείται 7γ) η παράγραφος 5 αντικαθίσταται από το ακόλουθο κείμενο:«5. Με την επιφύλαξη των ειδικών οδηγιών που θεσπίζονται στον τομέα της παροχής ανοικτού δικτύου και στο βαθμό που, βάσει της εφαρμογής των βασικών απαιτήσεων που αναφέρονται στην παράγραφο 2, ένα κράτος μέλος μπορεί να περιορίσει την πρόσβαση στα δημόσια τηλεπικοινωνιακά δίκτυα ή υπηρεσίες, οι κανόνες για την ομοιόμορφη εφαρμογή των βασικών απαιτήσεων, ιδίως όσον αφορά τη δυνατότητα διαλειτουργικότητας των υπηρεσιών και την προστασία των δεδομένων, καθορίζονται, όπου ενδείκνυται, από την Επιτροπή, με τη διαδικασία του άρθρου 10.»4. Το άρθρο 4 καταργείται.5. Το άρθρο 5 αντικαθίσταται από το ακόλουθο κείμενο:«Άρθρο 51. Στην Επίσημη Εφημερίδα των Ευρωπαϊκών Κοινοτήτων δημοσιεύεται αναφορά στα πρότυπα ή/και προδιαγραφές που καταρτίζονται ως βάση για τα εναρμονισμένα τεχνικά χαρακτηριστικά των σημείων διεπαφής ή/και των υπηρεσιών για την παροχή ανοικτού δικτύου ως κατάλληλα πρότυπα/προδιαγραφές για τις απαιτήσεις ανοικτής και αποτελεσματικής πρόσβασης, διασύνδεσης και διαλειτουργικότητας προκειμένου να ενθαρρυνθεί η παροχή εναρμονισμένων τηλεπικοινωνιακών υπηρεσιών, προς όφελος των χρηστών σε όλη την Κοινότητα.Όταν απαιτείται, η Επιτροπή, σε διαβούλευση με την επιτροπή που προβλέπεται στο άρθρο 9, μπορεί να ζητά να καταρτίζονται πρότυπα από ευρωπαϊκούς οργανισμούς τυποποίησης.2. Τα κράτη μέλη ενθαρρύνουν τη χρήση των προτύπων ή/και προδιαγραφών η αναφορά των οποίων δημοσιεύεται στην Επίσημη Εφημερίδα των Ευρωπαϊκών Κοινοτήτων, σύμφωνα με την παράγραφο 1, για την παροχή τεχνικών διεπαφών ή/και λειτουργιών δικτύων.Εφόσον δεν έχουν θεσπισθεί τέτοια πρότυπα ή/και προδιαγραφές, τα κράτη μέλη ενθαρρύνουν τη χρήση:- προτύπων ή/και προδιαγραφών που θεσπίζονται από ευρωπαϊκούς οργανισμούς τυποποίησης, όπως το Ευρωπαϊκό Ινστιτούτο Τυποποίησης στον τομέα των Τηλεπικοινωνιών (ETSI) ή η Ευρωπαϊκή Επιτροπή Τυποποίησης (CEN) Ευρωπαϊκή Επιτροπή Ηλεκτροτεχνικής Τυποποίησης (Cenelec),ή, ελλείψει τέτοιων πρότυπων ή/και προδιαγραφών,- διεθνών προτύπων ή συστάσεων που θεσπίζονται από τη Διεθνή Ένωση Τηλεπικοινωνιών (ITU), το Διεθνή Οργανισμό Τυποποίησης (IEC),ή, ελλείψει τέτοιων πρότυπων ή/και προδιαγραφών,- εθνικών πρότυπων ή/και προδιαγραφών.3. Εάν η εφαρμογή των πρότυπων ή/και προδιαγραφών που αναφέρονται στην παράγραφο 1 δεν επαρκεί για την εξασφάλιση της διαλειτουργικότητας των διασυνοριακών υπηρεσιών σε ένα ή περισσότερα κράτη μέλη, μπορεί να καθίσταται υποχρεωτική η εφαρμογή των πρότυπων ή/και προδιαγραφών αυτών, με τη διαδικασία του άρθρου 10, στο βαθμό που αυτό είναι απολύτως απαραίτητο για την εξασφάλιση της εν λόγω διαλειτουργικότητας και για τη βελτίωση της ελεύθερης επιλογής του χρήστη, με την επιφύλαξη των άρθρων 85 και 86 της συνθήκης.Πριν καταστεί υποχρεωτική η εφαρμογή των προτύπων ή/και προδιαγραφών σύμφωνα με το πρώτο εδάφιο, η Επιτροπή καλεί όλους τους ενδιαφερομένους, με δημοσίευση σχετικής ανακοίνωσης στην Επίσημη Εφημερίδα των Ευρωπαϊκών Κοινοτήτων, να υποβάλουν τις παρατηρήσεις τους δημοσίως.4. Όταν ένα κράτος μέλος ή η Επιτροπή κρίνει ότι τα εναρμονισμένα πρότυπα ή/και προδιαγραφές που αναφέρονται στην παράγραφο 1 δεν ανταποκρίνονται στο στόχο της ανοικτής και αποτελεσματικής πρόσβασης, διαλειτουργικότητας και διασύνδεσης, ιδίως στις βασικές αρχές και τις βασικές απαιτήσεις που αναφέρονται στο άρθρο 3, λαμβάνεται απόφαση για το εάν κρίνεται αναγκαίο ή όχι να απαλειφθούν οι αναφορές αυτές σε αυτά τα πρότυπα ή/και προδιαγραφές από την Επίσημη Εφημερίδα των Ευρωπαϊκών Κοινοτήτων, σύμφωνα με τη διαδικασία του άρθρου 10.5. Η Επιτροπή ενημερώνει τα κράτη μέλη για την απόφαση αυτή, και δημοσιεύει γνώμη για την απαλοιφή των πρότυπων ή/και προδιαγραφών αυτών στην Επίσημη Εφημερίδα των Ευρωπαϊκών Κοινοτήτων.»6. Παρεμβάλλεται το ακόλουθο άρθρο:«Άρθρο 5α1. Οσάκις το έργο της εθνικής κανονιστικής αρχής, που προβλέπεται στην κοινοτική νομοθεσία, ανατίθεται σε πλείονες του ενός φορέα, τα κράτη μέλη διασφαλίζουν ότι το έργο που θα εκτελέσει ο κάθε φορέας γίνεται δημοσίως γνωστό.2. Προκειμένου να εξασφαλισθεί η ανεξαρτησία των εθνικών κανονιστικών αρχών:- οι εθνικές κανονιστικές αρχές είναι νομικά ανεξάρτητες και λειτουργούν ανεξάρτητα από όλους τους οργανισμούς παροχής τηλεπικοινωνιακών δικτύων, εξοπλισμού και υπηρεσιών,- τα κράτη μέλη τα οποία διατηρούν την κυριότητα ή τον έλεγχο, σε σημαντικό βαθμό, των οργανισμών παροχής τηλεπικοινωνιακών δικτύων ή/και υπηρεσιών εξασφαλίζουν τον αποτελεσματικό διαρθρωτικό διαχωρισμό της κανονιστικής αρμοδιότητας από τις δραστηριότητες που έχουν σχέση με την κυριότητα ή τον έλεγχο.3. Τα κράτη μέλη εξασφαλίζουν ότι, σε εθνικό επίπεδο, υπάρχουν κατάλληλοι μηχανισμοί βάσει των οποίων ένα μέρος που θίγεται από την απόφαση της εθνικής κανονιστικής αρχής έχει δικαίωμα να προσφεύγει σε φορέα ανεξάρτητο των εμπλεκομένων μερών.4. Τα κράτη μέλη μπορούν να λαμβάνουν μέτρα προκειμένου να διασφαλίζουν ότι οι εθνικές κανονιστικές αρχές μπορούν να αποκτούν, από τους οργανισμούς παροχής τηλεπικοινωνιακών δικτύων ή/και υπηρεσιών, κάθε πληροφορία που απαιτείται για την εφαρμογή της κοινοτικής νομοθεσίας.»7. Τα άρθρα 6 και 7 καταργούνται.8. Το άρθρο 8 αντικαθίσταται από το ακόλουθο κείμενο:«Άρθρο 8Η Επιτροπή εξετάζει την λειτουργία της παρούσας οδηγίας και υποβάλει σχετική έκθεση στο Ευρωπαϊκό Κοινοβούλιο και το Συμβούλιο όχι αργότερα από τις 31 Δεκεμβρίου 1999. Η έκθεση αυτή βασίζεται, μεταξύ άλλων, στις πληροφορίες που παρέχουν τα κράτη μέλη στην Επιτροπή και στην επιτροπή που αναφέρεται στα άρθρα 9 και 10. Όταν αυτό απαιτείται, η έκθεση εξετάζει ποιες διατάξεις της παρούσας οδηγίας θα πρέπει να προσαρμοστούν υπό το πρίσμα των εξελίξεων στην αγορά. Στην έκθεση είναι δυνατόν να προτείνονται περαιτέρω μέτρα για την επίτευξη των στόχων της παρούσας οδηγίας. Η Επιτροπή εξετάζει επίσης στην έκθεση την προστιθέμενη αξία εκ της δημιουργίας μιας ευρωπαϊκής ρυθμιστικής αρχής η οποία θα αναλάβει τα καθήκοντα τα οποία θα αποδειχθούν ότι διεκπεραιώνονται καλύτερα σε κοινοτικό επίπεδο.»9. Στο άρθρο 9 παράγραφος 1 δεύτερο εδάφιο, ο όρος «οργανισμών τηλεπικοινωνιών» αντικαθίσταται από τους όρους «οργανισμών παροχής δημόσιων τηλεπικοινωνιακών δικτύων ή/και τηλεπικοινωνιακών υπηρεσιών προσιτών στο κοινό».10. Τα παραρτήματα Ι και ΙΙΙ καταργούνται.11. Το παράρτημα ΙΙ αντικαθίσταται από το παράρτημα Ι της παρούσας οδηγίας.Άρθρο 2 Τροποποίηση της οδηγίας 92/44/ΕΟΚ Η οδηγία 92/44/ΕΟΚ τροποποιείται ως εξής:1. Οι όροι «οργανισμοί τηλεπικοινωνιών» αντικαθίστανται από τους όρους «κοινοποιημένοι οργανισμοί σύμφωνα με το άρθρο 11 παράγραφος 1α» σε όλο το κείμενο.2. Στο άρθρο 1 προστίθενται τα ακόλουθα εδάφια:«Τα κράτη μέλη εξασφαλίζουν ότι, σε ολόκληρη την επικράτειά τους, υφίσταται τουλάχιστον ένας οργανισμός ο οποίος υπόκειται στις διατάξεις της παρούσας οδηγίας.Τα κράτη μέλη εξασφαλίζουν ότι οι υποχρεώσεις που απορρέουν από την παρούσα οδηγία δεν επιβάλλονται σε οργανισμούς χωρίς σημαντική θέση στην αντίστοιχη αγορά των μισθωμένων γραμμών, εκτός εάν δεν υφίστανται οργανισμοί με σημαντική θέση στην αντίστοιχη αγορά των μισθωμένων γραμμών σε κάποιο κράτος μέλος.»3. Το άρθρο 2 αντικαθίσταται από το ακόλουθο κείμενο:«Άρθρο 2Ορισμοί1. Οι ορισμοί της οδηγίας 90/387/ΕΟΚ, όπως τροποποιήθηκε από την οδηγία 97/51/ΕΚ (*), εφαρμόζονται, ανάλογα με την περίπτωση, και στην παρούσα οδηγία.2. Επιπλέον, για τους σκοπούς της παρούσας οδηγίας, νοούνται ως,- "μισθωμένες γραμμές", οι τηλεπικοινωνιακές διευκολύνσεις χάρη στις οποίες καθίσταται δυνατή η παροχή διαφανούς χωρητικότητας μετάδοσης μεταξύ τερματικών σημείων δικτύου και τα οποία δεν περιλαμβάνουν κατ' αίτηση μεταγωγή (λειτουργίες μεταγωγής που μπορεί να ελέγχει ο χρήστης ως μέρος της παροχής μισθωμένης γραμμής),- "επιτροπή παροχής ανοικτού δικτύου", η επιτροπή η οποία αναφέρεται στα άρθρα 9 και 10 της οδηγίας 90/387/ΕΟΚ,- "εθνική κανονιστική αρχή", ο φορέας που αναφέρεται στο άρθρο 5α της οδηγίας 90/387/ΕΟΚ.3. Για τους σκοπούς της παρούσας οδηγίας, ένας οργανισμός θεωρείται ότι κατέχει σημαντική θέση στην αγορά όταν έχει μερίδιο 25 % ή περισσότερο στην αντίστοιχη αγορά των μισθωμένων γραμμών σε ένα κράτος μέλος. Η σχετική αγορά μισθωμένων γραμμών εκτιμάται βάσει του ή των μισθωμένων γραμμών που παρέχονται σε συγκεκριμένη γεωγραφική περιοχή. Η γεωγραφική περιοχή μπορεί να καλύπτει το σύνολο ή τμήμα της επικράτειας ενός κράτους μέλους.Οι εθνικές κανονιστικές αρχές μπορούν να καθορίζουν ότι ένας οργανισμός ο οποίος έχει μερίδιο χαμηλότερο από το 25 % στην αντίστοιχη αγορά των μισθωμένων γραμμών κατέχει σημαντική θέση. Μπορούν επίσης να καθορίζουν ότι ένας οργανισμός ο οποίος έχει 25 % μερίδιο ή περισσότερο στην αντίστοιχη αγορά των μισθωμένων γραμμών, δεν κατέχει σημαντική θέση στην αγορά.Και στις δύο περιπτώσεις, για τον καθορισμό λαμβάνονται υπόψη η ικανότητα του οργανισμού να επηρεάζει τις συνθήκες της αγοράς μισθωμένων γραμμών, ο κύκλος εργασιών του σε συνάρτηση με το μέγεθος της αγοράς, η πρόσβασή του σε οικονομικούς πόρους και η πείρα του στην παροχή προϊόντων και υπηρεσιών στην αγορά.(*) ΕΕ L 295 της 29. 10. 1997, σ. 23.»4. Το άρθρο 3 τροποποιείται ως εξής:α) στην παράγραφο 1, η δεύτερη φράση αντικαθίσταται από το ακόλουθο κείμενο:«Οι αλλαγές στις υπάρχουσες προσφορές και στις πληροφορίες για νέες προσφορές δημοσιεύονται το ταχύτερο δυνατό. Η εθνική κανονιστική αρχή μπορεί να καθορίζει κατάλληλη προθεσμία κοινοποίησης» 7β) η παράγραφος 3 καταργείται.5. Στο άρθρο 4 δεύτερη περίπτωση, το πρώτο εδάφιο αντικαθίσταται από το ακόλουθο κείμενο:«- την τυπική χρονική περίοδο παράδοσης, δηλαδή το χρονικό διάστημα από την ημέρα υποβολής οριστικής αίτησης μισθωμένης γραμμής από το χρήστη, μέσα στο οποίο έχει παραδοθεί στους πελάτες 95 % του συνόλου των μισθωμένων γραμμών αυτού του τύπου,».6. Το άρθρο 6 τροποποιείται ως εξής:α) η παράγραφος 1 αντικαθίσταται από το ακόλουθο κείμενο:«1. Τα κράτη μέλη διασφαλίζουν ότι, σε περίπτωση που η πρόσβαση στις μισθωμένες γραμμές και η χρήση τους υπόκεινται σε περιορισμούς, σύμφωνα προς το κοινοτικό δίκαιο, αυτοί οι περιορισμοί επιβάλλονται από τις εθνικές κανονιστικές αρχές με ρύθμιση.Απαγορεύεται η θέσπιση ή διατήρηση τεχνικών περιορισμών για τη διασύνδεση μισθωμένων γραμμών μεταξύ τους, ή για τη διασύνδεση μισθωμένων γραμμών με δημόσια τηλεπικοινωνιακά δίκτυα.» 7β) στην παράγραφο 3 στοιχείο α), το δεύτερο εδάφιο αντικαθίσταται από το ακόλουθο κείμενο:«Ως κατάσταση έκτακτης ανάγκης νοείται, εν προκειμένω, η εξαιρετική περίπτωση ανωτέρας βίας, όπως κακοκαιρία υπερβολικού βαθμού, σεισμός, πλημμύρα, κεραυνός ή πυρκαγιά.» 7γ) στην παράγραφο 4, το πρώτο εδάφιο και η υποσημείωση (1) αντικαθίστανται από το ακόλουθο κείμενο:«Οι προϋποθέσεις πρόσβασης σχετικά με τον τερματικό εξοπλισμό θεωρείται ότι πληρούνται όταν ο τερματικός εξοπλισμός είναι σύμφωνος προς τις οριζόμενες προϋποθέσεις έγκρισης για τη σύνδεσή του με το τερματικό σημείο του δικτύου της κατηγορίας της οικείας μισθωμένης γραμμής, σύμφωνα με τις οδηγίες 91/263/ΕΟΚ (*) ή 93/97/ΕΟΚ (**).(*) ΕΕ L 128 της 23. 5. 1991, σ. 1.(**) ΕΕ L 290 της 24. 11. 1993, σ. 1.»7. Το άρθρο 7 τροποποιείται ως εξής:α) παρεμβάλλεται η ακόλουθη παράγραφος:«2α. Τα κράτη μέλη ενθαρρύνουν την παροχή των συμπληρωματικών κατηγοριών μισθωμένων γραμμών που περιγράφονται στο παράρτημα ΙΙΙ, λαμβάνοντας υπόψη τη ζήτηση της αγοράς και την πρόοδο των εργασιών τυποποίησης.»β) η παράγραφος 3 αντικαθίσταται από το ακόλουθο κείμενο:«3. Οι τροποποιήσεις που απαιτούνται για την προσαρμογή των παραρτημάτων ΙΙ και ΙΙΙ στις νέες τεχνικές εξελίξεις και στις μεταβολές της ζήτησης της αγοράς, συμπεριλαμβανομένης της ενδεχόμενης διαγραφής ορισμένων κατηγοριών μισθωμένων γραμμών από τα παραρτήματα, θεσπίζονται από την Επιτροπή με τη διαδικασία του άρθρου 10 της οδηγίας 90/387/ΕΟΚ, λαμβάνοντας υπόψη την κατάσταση ανάπτυξης των εθνικών δικτύων.»8. Στο άρθρο 8, η παράγραφος 2 αντικαθίσταται από το ακόλουθο κείμενο:«2. Η εθνική κανονιστική αρχή διασφαλίζει ότι οι οργανισμοί που έχουν κοινοποιηθεί σύμφωνα με το άρθρο 11 παράγραφος 1 στοιχείο α) τηρούν την αρχή της μη διακρίσεως όταν παρέχουν μισθωμένες γραμμές. Οι οργανισμοί αυτοί εφαρμόζουν ανάλογους όρους σε ανάλογες περιπτώσεις σε οργανισμούς που παρέχουν ανάλογες υπηρεσίες, και παρέχουν μισθωμένες γραμμές σε άλλους οργανισμούς με τους ίδιους όρους και με το ίδιο επίπεδο ποιότητας με αυτές που παρέχουν για τις δικές τους υπηρεσίες, ή για τις υπηρεσίες των θυγατρικών τους εταιρειών, ή για τις υπηρεσίες των εταίρων τους, ανάλογα με την περίπτωση.»9. Το άρθρο 9 καταργείται.10. Το άρθρο 10 τροποποιείται ως εξής:α) η παράγραφος 1 στοιχείο α) αντικαθίσταται από το ακόλουθο κείμενο:«α) τα τιμολόγια των μισθωμένων γραμμών πρέπει να είναι ανεξάρτητα από τον τύπο της εφαρμογής που χρησιμοποιούν οι χρήστες μισθωμένων γραμμών, με την επιφύλαξη της αρχής της μη διακρίσεως που αναφέρεται στο άρθρο 8 παράγραφος 2 7»β) στην παράγραφο 2 στοιχείο β), το σημείο iii) αντικαθίσταται από το ακόλουθο κείμενο:«iii) όταν δεν είναι δυνατόν να βρεθούν ούτε άμεσοι ούτε έμμεσοι δείκτες για τον καταλογισμό του κόστους, η κατηγορία κόστους προσδιορίζεται βάσει ενός γενικού δείκτη ο οποίος υπολογίζεται με τη χρήση του λόγου μεταξύ όλων των δαπανών που αφορούν άμεσα ή καταλογίζονται, αφενός, στις μισθωμένες γραμμές και, αφετέρου, στις άλλες υπηρεσίες 7»γ) προστίθεται η ακόλουθη παράγραφος:«4. Η εθνική κανονιστική αρχή δεν εφαρμόζει τις απαιτήσεις της παραγράφου 1 όταν ένας οργανισμός δεν κατέχει σημαντική θέση στην αγορά παροχής συγκεκριμένων υπηρεσιών στον τομέα των μισθωμένων γραμμών σε μια συγκεκριμένη γεωγραφική περιοχή.Η εθνική κανονιστική αρχή μπορεί να αποφασίζει να μην εφαρμόζει τις απαιτήσεις της παραγράφου 1 σε συγκεκριμένη γεωγραφική περιοχή όταν έχει εξακριβώσει ότι υφίσταται πραγματικός ανταγωνισμός στην αντίστοιχη αγορά των μισθωμένων γραμμών, που μαρτυρούν οι τιμολογήσεις οι οποίες ήδη εκπληρούν αυτές τις προϋποθέσεις.»11. Το άρθρο 11 τροποποιείται ως εξής:α) η παράγραφος 1 αντικαθίσταται από το ακόλουθο κείμενο:«1. Τα κράτη μέλη κοινοποιούν στην Επιτροπή την εθνική κανονιστική αρχή ή αρχές που είναι αρμόδιες για την εκπλήρωση των καθηκόντων που προβλέπονται στην παρούσα οδηγία.Τα κράτη μέλη κοινοποιούν αμέσως στην Επιτροπή οποιαδήποτε αλλαγή των εθνικών κανονιστικών αρχών τους.» 7β) παρεμβάλλεται η ακόλουθη παράγραφος:«1α. Οι εθνικές κανονιστικές αρχές κοινοποιούν στην Επιτροπή τα ονόματα των οργανισμών παροχής μισθωμένων γραμμών, οι οποίοι υπόκεινται στις απαιτήσεις της παρούσας οδηγίας. Η κοινοποίηση αυτή περιλαμβάνει, ανάλογα με την περίπτωση, τις κατηγορίες μισθωμένων γραμμών που υποχρεούται να παρέχει κάθε οργανισμός σε κάθε γεωγραφική περιοχή για να τηρεί τις απαιτήσεις του άρθρου 1, καθώς και τις περιπτώσεις κατά τις οποίες, σύμφωνα με το άρθρο 10 παράγραφος 4, το άρθρο 10 παράγραφος 1 δεν εφαρμόζεται.» 7γ) στην παράγραφο 2, το δεύτερο εδάφιο αντικαθίσταται από το ακόλουθο κείμενο:«Η εθνική κανονιστική αρχή τηρεί στη διάθεση της Επιτροπής και της υποβάλλει, κατόπιν σχετικής αιτήσεως, τα δεδομένα που αφορούν όλες τις περιπτώσεις κατά τις οποίες περιορίστηκε η πρόσβαση σε μισθωμένες γραμμές ή η χρήση τους, καθώς και λεπτομέρειες σχετικά με τα ληφθέντα μέτρα, συμπεριλαμβανομένων των λόγων για τους οποίους ελήφθησαν.»12. Το άρθρο 14 αντικαθίσταται από το ακόλουθο κείμενο:«Άρθρο 14ΈκθεσηΗ Επιτροπή εξετάζει τη λειτουργία της παρούσας οδηγίας και υποβάλει σχετική έκθεση στο Ευρωπαϊκό Κοινοβούλιο και το Συμβούλιο, για πρώτη φορά το αργότερο στις 31 Δεκεμβρίου 1999. Η έκθεση βασίζεται, μεταξύ άλλων, στις πληροφορίες που παρέχουν τα κράτη μέλη στην Επιτροπή και στην επιτροπή παροχής ανοικτού δικτύου. Η έκθεση περιλαμβάνει αξιολόγηση της ανάγκης συνέχισης της παρούσας οδηγίας, λαμβάνοντας υπόψη την εξέλιξη προς ένα πλήρως ανταγωνιστικό περιβάλλον. Όταν αυτό απαιτείται, η έκθεση εξετάζει ποιες διατάξεις της παρούσας οδηγίας θα πρέπει να προσαρμοστούν υπό το πρίσμα των εξελίξεων στην αγορά και μπορούν να προτείνονται στην έκθεση περαιτέρω μέτρα γαι την επίτευξη των στόχων της παρούσας οδηγίας.»13. Το παράρτημα Ι τροποποιείται ως εξής:α) η υποσημείωση (1) αντικαθίσταται από το ακόλουθο κείμενο:«ΕΕ L 109 της 26. 4. 1983, σ. 8 7 οδηγία όπως τροποποιήθηκε τελευταία από την οδηγία 94/10/ΕΚ του Ευρωπαϊκού Κοινοβουλίου και του Συμβουλίου (ΕΕ L 100 της 19. 4. 1994, σ. 30).» 7β) στο τμήμα Δ, οι παράγραφοι 1, 2, 3, 5 και 6 καταργούνται 7γ) το τμήμα Ε αντικαθίσταται από ακόλουθο κείμενο:«Ε. Προϋποθέσεις προσαρτήσεως του τερματικού εξοπλισμούΟι πληροφορίες σχετικά με τις προϋποθέσεις προσαρτήσεως πρέπει να περιλαμβάνουν πλήρη επισκόπηση των απαιτήσεων, τις οποίες πρέπει να πληροί ο τερματικός εξοπλισμός που προσαρτάται στη συγκεκριμένη μισθωμένη γραμμή, σύμφωνα με την οδηγία 91/263/ΕΟΚ ή την οδηγία 93/97/ΕΟΚ.»14. Το παράρτημα ΙΙ της παρούσας οδηγίας προστίθεται ως παράρτημα ΙΙΙ.Άρθρο 3 Μεταφορά 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία όχι αργότερα από τις 31 Δεκεμβρίου 1997. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή τα κείμενα των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Άρθρο 4 Έναρξη ισχύος Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5 Αποδέκτες Η παρούσα οδηγία απευθύνεται στα κράτη μέλη.Βρυξέλλες, 6 Οκτωβρίου 1997.Για το Ευρωπαϊκό ΚοινοβούλιοΟ ΠρόεδροςJ. M. GIL-ROBLESΓια το ΣυμβούλιοΟ ΠρόεδροςJ. POOS(1) ΕΕ C 62 της 1. 3. 1996, σ. 3 καιΕΕ C 291 της 4. 10. 1996, σ. 18.(2) ΕΕ C 204 της 15. 7. 1996, σ. 14.(3) Γνώμη του Ευρωπαϊκού Κοινοβουλίου της 22ας Μαΐου 1996 (ΕΕ C 166 της 10. 6. 1996, σ. 87), κοινή θέση του Συμβουλίου, της 12ης Σεπτεμβρίου 1996 (ΕΕ C 315 της 24. 10. 1996, σ. 41) και απόφαση του Ευρωπαϊκού Κοινοβουλίου της 10ης Δεκεμβρίου 1996 (ΕΕ C 20 της 20. 1. 1997, σ. 55). Απόφαση του Ευρωπαϊκού Κοινοβουλίου της 16ης Ιουλίου 1997. Απόφαση του Συμβουλίου, της 22ας Ιουλίου 1997.(4) ΕΕ L 192 της 24. 7. 1990, σ. 1.(5) ΕΕ L 165 της 19. 6. 1992, σ. 27 7 οδηγία όπως τροποποιήθηκε από την απόφαση 94/439/ΕΚ της Επιτροπής (ΕΕ L 181 της 15. 7. 1994, σ. 40).(6) ΕΕ C 213 της 6. 8. 1993, σ. 1.(7) ΕΕ C 379 της 31. 12. 1994, σ. 4.(8) ΕΕ C 150 της 31. 5. 1993, σ. 39.(9) ΕΕ C 151 της 19. 6. 1995, σ. 479.(10) ΕΕ C 258 της 3. 10. 1995, σ. 1.(11) ΕΕ C 205 της 25. 7. 1994, σ. 551.(12) ΕΕ C 48 της 16. 2. 1994, σ. 1.(13) ΕΕ C 102 της 4. 4. 1996, σ. 1.(14) ΕΕ L 74 της 22. 3. 1996, σ. 13.(15) ΕΕ L 128 της 23. 5. 1991, σ. 1 7 οδηγία όπως τροποποιήθηκε τελευταία από την οδηγία 93/68/ΕΟΚ (ΕΕ L 220 της 30. 8. 1993, σ. 1).(16) ΕΕ L 290 της 24. 11. 1993, σ. 1.ΠΑΡΑΡΤΗΜΑ Ι «ΠΑΡΑΡΤΗΜΑΠΛΑΙΣΙΟ ΑΝΑΦΟΡΑΣ ΓΙΑ ΤΗΝ ΕΦΑΡΜΟΓΗ ΤΩΝ ΠΡΟΫΠΟΘΕΣΕΩΝ ΠΑΡΟΧΗΣ ΑΝΟΙΚΤΟΥ ΔΙΚΤΥΟΥΟι προϋποθέσεις παροχής ανοικτού δικτύου, όπως ορίζονται στο άρθρο 2, παράγραφος 8, πρέπει να εφαρμόζονται σύμφωνα με το ακόλουθο πλαίσιο αναφοράς, λαμβάνοντας υπόψη τους σχετικούς κανόνες της συνθήκης:1. Εναρμονισμένα τεχνικά χαρακτηριστικά των διεπαφών ή/και λειτουργιών δικτύουΚατά την κατάρτιση των προϋποθέσεων παροχής ανοικτού δικτύου, πρέπει να λαμβάνεται υπόψη το ακόλουθο σύστημα για τον καθορισμό των προδιαγραφών για τις τεχνικές διεπαφές ή/και τις λειτουργίες δικτύου:- για τις υφιστάμενες υπηρεσίες και δίκτυα, θα πρέπει να εφαρμόζονται οι υφιστάμενες προδιαγραφές διεπαφών,- για εντελώς νέες υπηρεσίες ή για τη βελτίωση υφιστάμενων υπηρεσιών, θα πρέπει επίσης να χρησιμοποιούνται, κατά το δυνατόν, οι υφιστάμενες προδιαγραφές διεπαφών. Εάν οι υφιστάμενες διεπαφές δεν είναι κατάλληλες, πρέπει να καθορίζονται βελτιώσεις ή/και νέες προδιαγραφές διεπαφών,- για τα δίκτυα τα οποία δεν έχουν ακόμη εισαχθεί αλλά για τα οποία έχει ήδη αρχίσει πρόγραμμα τυποποίησης, πρέπει να λαμβάνονται υπόψη, κατά την ανάπτυξη νέων προδιαγραφών για τις διεπαφές και τις υπηρεσίες δικτύου, οι απαιτήσεις παροχής ανοικτού δικτύου, κατά την έννοια του άρθρου 3.Κάθε φορά που τούτο είναι δυνατόν, οι προτάσεις για την παροχή ανοικτού δικτύου πρέπει να ευθυγραμμίζονται με τις διεξαγόμενες εργασίες των ευρωπαϊκών οργανισμών τυποποίησης, ιδίως δε του ETSI, και να λαμβάνουν επίσης υπόψη τους τις εργασίες των διεθνών οργανισμών τυποποίησης, όπως το ITU-T.2. Εναρμονισμένες προϋποθέσεις παροχής και χρήσηςΕάν απαιτείται, οι προϋποθέσεις παροχής και χρήσης πρέπει να καθορίζουν τις προϋποθέσεις πρόσβασης και παροχής υπηρεσιών.α) Οι προϋποθέσεις παροχής αφορούν τις προϋποθέσεις υπό τις οποίες οι υπηρεσίες παρέχονται στους χρήστες, μπορούν δε να περιλαμβάνουν:- τη χαρακτηριστική προθεσμία παροχής,- τη χαρακτηριστική προθεσμία επισκευής,- την ποιότητα των υπηρεσιών, ιδίως τη δυνατότητα διάθεσης και την ποιότητα της μετάδοσης,- τη συντήρηση και τη διαχείριση του δικτύου.β) Οι προϋποθέσεις χρήσης που αφορούν τις προϋποθέσεις που ισχύουν για τους χρήστες, όπως:- οι προϋποθέσεις πρόσβασης στο δίκτυο,- οι προϋποθέσεις χρήσης από κοινού,- οι προϋποθέσεις για την προστασία των προσωπικών στοιχείων και τον εμπιστευτικό χαρακτήρα των επικοινωνιών, όταν αυτό είναι αναγκαίο.3. Εναρμονισμένες αρχές τιμολόγησηςΟι αρχές τιμολόγησης πρέπει να συμβιβάζονται με τις αρχές που αναφέρονται στο άρθρο 3 παράγραφος 1.Συγκεκριμένα, οι εν λόγω αρχές συνεπάγονται ότι:- οι τιμές πρέπει να βασίζονται σε αντικειμενικά κριτήρια και, έως ότου βάσει του ανταγωνισμού μειωθούν οι τιμές για τους χρήστες, να ορίζονται κατ' αρχήν βάσει του κόστους, υπό την προϋπόθεση ότι οι πραγματικές τιμές θα εξακολουθούν να καθορίζονται βάσει της εθνικής νομοθεσίας και δεν θα εξαρτώνται από τις προϋποθέσεις παροχής ανοικτού δικτύου. Εάν ένας οργανισμός δεν κατέχει πλέον σημαντική θέση στη συγκεκριμένη αγορά, η αρμόδια εθνική κανονιστική αρχή μπορεί να αγνοεί την υποχρέωση καθορισμού της τιμής βάσει του κόστους. Ένας από τους στόχους πρέπει να είναι ο καθορισμός αποτελεσματικών αρχών τιμολόγησης σε όλη την Κοινότητα, με την παράλληλη εξασφάλιση της παροχής γενικών υπηρεσιών στο σύνολο του πληθυσμού,- οι τιμές πρέπει να είναι διαφανείς και να δημοσιεύονται δεόντως,- προκειμένου να προσφέρεται στους χρήστες η επιλογή μεταξύ των διαφόρων επιμέρους χαρακτηριστικών μιας υπηρεσίας, και στο βαθμό που το επιτρέπει η τεχνολογία, η τιμολόγηση πρέπει να είναι αρκετά αναλυτική, σύμφωνα με τους περί ανταγωνισμού κανόνες της συνθήκης. Συγκεκριμένα, τα πρόσθετα χαρακτηριστικά που εισάγονται προκειμένου να παρασχεθούν ορισμένες συμπληρωματικές ειδικές υπηρεσίες πρέπει, κατά κανόνα, να τιμολογούνται χωριστά και ανεξάρτητα από τα συμπεριλαμβανόμενα χαρακτηριστικά και τη μεταφορά αυτή καθεαυτή,- η τιμολόγηση πρέπει να είναι αμερόληπτη και να εξασφαλίζει ίση μεταχείριση, εξαιρουμένων των περιορισμών που είναι συμβατοί με το κοινοτικό δίκαιο.Όλα τα τέλη για την πρόσβαση στις δυνατότητες ή υπηρεσίες του δικτύου πρέπει να τηρούν τις προαναφερόμενες αρχές καθώς και τους περί ανταγωνισμού κανόνες της συνθήκης. Επίσης, στα εν λόγω τέλη πρέπει να λαμβάνεται υπόψη η αρχή της ισότιμης συμμετοχής στο συνολικό κόστος των χρησιμοποιούμενων δυνατοτήτων και η ανάγκη μιας εύλογης απόδοσης των επενδύσεων, και όπου είναι δυνατό, η χρηματοδότηση της καθολικής υπηρεσίας σύμφωνα με την οδηγία περί των διασυνδέσεων (*).Επιτρέπεται να υπάρχουν διαφορετικές τιμές, προκειμένου ιδίως να λαμβάνεται υπόψη η επιπλέον κίνηση κατά τη διάρκεια περιόδων αιχμής και η έλλειψη κίνησης κατά τη διάρκεια νεκρών περιόδων, με την προϋπόθεση ότι οι διαφορετικές αυτές τιμές δικαιολογούνται εμπορικά και δεν έρχονται σε αντίθεση με τις προαναφερόμενες αρχές.4. Εναρμονισμένη προσέγγιση για την αριθμοδότηση/διευθυνσιοδότηση/απόδοση ονομασίαςΗ αριθμοδότηση/διευθυνσιοδότηση και σε ορισμένες περιπτώσεις, η απόδοση ονομασίας προσφέρει την επιλογή του προορισμού ή των προορισμών, ή την επιλογή μιας υπηρεσίας, ενός φορέα υπηρεσιών ή ενός φορέα δικτύου.Συνεπώς, η τήρηση μιας εναρμονισμένης προσέγγισης για την αριθμοδότηση/διευθυνσιοδότηση και, όπου είναι απαραίτητο, την απόδοση ονομασίας αποτελεί βασικό στοιχείο για την εξασφάλιση της πανευρωπαϊκής διασύνδεσης από άκρο σε άκρο των χρηστών και της διαλειτουργικότητας των υπηρεσιών. Επιπλέον, η αριθμοδότηση/διευθυνσιοδότηση/απόδοση ονομασίας θα πρέπει να πραγματοποιείται κατά τρόπο θεμιτό, αναλογικό και συνεπή προς τις απαιτήσεις της ίσης μεταχείρισης όσον αφορά την πρόσβαση.Προς το σκοπό αυτό είναι ανάγκη να:- εξασφαλίζεται η παροχή, βάσει εναρμονισμένων αρχών, κατάλληλου φάσματος αριθμών και διευθύνσεων, προθεμάτων και σύντομων κωδικών και, ανάλογα με την περίπτωση, κατάλληλων ονομασιών, για όλες τις δημόσιες τηλεπικοινωνιακές υπηρεσίες,- εξασφαλίζεται ο συντονισμός των εθνικών θέσεων στους διεθνείς οργανισμούς και φορείς όπου λαμβάνονται αποφάσεις σχετικά με την αριθμοδότηση/διευθυνσιοδότηση/απόδοση ονομασίας, λαμβάνοντας υπόψη τις μελλοντικές πιθανές εξελίξεις στους τομείς αυτούς σε ευρωπαϊκό επίπεδο,- εξασφαλίζεται ότι τα σχετικά εθνικά προγράμματα αριθμοδότησης/διευθυνσιοδότησης/απόδοσης ονομασίας θα παρακολουθούνται από την εθνική κανονιστική αρχή, ώστε να εξασφαλίζεται η ανεξαρτησία τους από τους οργανισμούς παροχής δημόσιων τηλεπικοινωνιακών δικτύων ή προσιτών στο κοινό τηλεπικοινωνιακών υπηρεσιών,- εξασφαλίζεται η αποτελεσματική εφαρμογή της φορητότητας αριθμού προκειμένου να αρθούν τυχόν εμπόδια για τους χρήστες κατά την επιλογή των προμηθευτών τους,- εξασφαλίζεται ότι οι διαδικασίες χορήγησης ατομικών αριθμών/διευθύνσεων/ονομασιών, προθεμάτων και σύντομων κωδικών, και/ή φάσματος αριθμών/διευθύνσεων είναι διαφανείς, αμερόληπτες και έγκαιρες, και ότι η εν λόγω χορήγηση πραγματοποιείται με αντικειμενικότητα, διαφάνεια και αμεροληψία, λαμβάνοντας υπόψη την αρχή της αναλογικότητας,- χορηγείται στις εθνικές κανονιστικές αρχές η δυνατότητα να καθορίζουν προϋποθέσεις για τη χρήση, στα προγράμματα αριθμοδότησης/διευθυνσιοδότησης, ορισμένων προθεμάτων ή σύντομων κωδικών, ιδίως όταν τα προθέματα ή οι κωδικοί αυτοί χρησιμοποιούνται κατά την παροχή υπηρεσιών προς το ευρύ κοινό (π.χ. υπηρεσία πληροφοριών καταλόγου, υπηρεσίες κλήσης έκτακτης ανάγκης), ή για να εξασφαλίζεται η ίση μεταχείριση όσον αφορά την πρόσβαση.5. Πρόσβαση στις συχνότητεςΤα κράτη μέλη πρέπει να εξασφαλίζουν ότι διατίθενται συχνότητες στις υπηρεσίες τηλεπικοινωνιών, σύμφωνα με το κοινοτικό δίκαιο. Η πρόσβαση στις συχνότητες που χορηγούνται μέσω αδειών ή άλλων εγκρίσεων πρέπει να τηρεί το ψήφισμα του Συμβουλίου, της 19ης Νοεμβρίου 1992, για την εφαρμογή στην Κοινότητα των αποφάσεων της ευρωπαϊκής επιτροπής ραδιοεπικοινωνιών (**).(*) Οδηγία 97/33/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, για τη διασύνδεση στο χώρο των τηλεπικοινωνιών προκειμένου να διασφαλισθεί καθολική υπηρεσία και διαλειτουργικότητα, με εφαρμογή των αρχών παροχής ανοικτού δικτύου (ΟΝΡ) (ΕΕ L 199 της 26. 7. 1997, σ. 32).(**) ΕΕ C 318 της 4. 12. 1992, σ. 1.»ΠΑΡΑΡΤΗΜΑ ΙΙ «ΠΑΡΑΡΤΗΜΑ ΙΙΙΚΑΘΟΡΙΣΜΟΣ ΤΩΝ ΜΙΣΘΩΜΕΝΩΝ ΓΡΑΜΜΩΝ Η ΠΑΡΟΧΗ ΤΩΝ ΟΠΟΙΩΝ ΠΡΕΠΕΙ ΝΑ ΕΝΘΑΡΡΥΝΕΤΑΙ ΣΥΜΦΩΝΑ ΜΕ ΤΟ ΑΡΘΡΟ 7 ΠΑΡΑΓΡΑΦΟΣ 2α>ΘΕΣΗ ΠΗΝΑΚΑ>Δήλωση της Επιτροπής Η Επιτροπή δηλώνει ότι, κατά τον έλεγχο της πλήρους και έγκαιρης μεταφοράς στις εθνικές νομοθεσίες των κοινοτικών οδηγιών που αφορούν τις τηλεπικοινωνίες, θα μεριμνήσει ώστε οι λεπτομέρειες εφαρμογής που θεσπίζουν τα κράτη μέλη όσον αφορά το κόστος και τη χρηματοδότηση της καθολικής υπηρεσίας να μην περιορίζουν την πρόσβαση στις εν λόγω αγορές.


Avis juridique important

|

31973L0358

Οδηγία 73/358/ΕΟΚ του Συμβουλίου της 19ης Νοεμβρίου 1973 περί προσαρμογής ορισμένων οδηγιών κατόπιν της διευρύνσεως της Κοινότητας

Επίσημη Εφημερίδα αριθ. L 326 της 27/11/1973 σ. 0017 - 0018 Φινλανδική ειδική έκδοση: Κεφάλαιο 3 τόμος 5 σ. 0182  Ελληνική ειδική έκδοση: Κεφάλαιο 01 τόμος 1 σ. 0200  Σουηδική ειδική έκδοση: Κεφάλαιο 3 τόμος 5 σ. 0182

ΟΔΗΓΙΑ ΤΟΥ ΣΥΜΒΟΥΛΙΟΥ της 19ης Νοεμβρίου 1973 περί προσαρμογής ορισμένων οδηγιών κατόπιν της διευρύνσεως της ΚοινότητοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 42, 43, 100 και 209 αυτής,  την πρόταση της Επιτροπής,  τη γνώμη της Συνελεύσεως Εκτιμώντας:  ότι κατόπιν της διευρύνσεως της Κοινότητος είναι ανάγκη να τροποποιηθεί ο αριθμός ψήφων ο απαιτούμενος για την υιοθέτηση των γνωμών των επιτροπών που προβλέπονται σε ορισμένες οδηγίες, και να συμπληρωθούν οι οδηγίες οι σχετικές με τις στατιστικές  έρευνες με προσδιορισμό σ' αυτές των περιφερειών που ισχύουν για τα νέα Κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ο αριθμός "δώδεκα" αντικαθίσταται από τον αριθμό "σαράντα μία":  - στο άρθρο 18 παράγραφος 2 της οδηγίας του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1),  - στο άρθρο 9 παράγραφος 2 της οδηγίας του Συμβουλίου της 17ης Απριλίου 1972 περί ενθαρύνσεως της παύσεως της γεωργικής δραστηριότητος και διαθέσεως της χρησιμοποιουμένης γεωργικής εκτάσεως για διαρθρωτικές βελτιώσεις (2),  - στο άρθρο 11 παράγραφος 2 της οδηγίας του Συμβουλίου της 17ης Απριλίου 1972 περί κοινωνικο-οικονομικής πληροφορήσεως και επαγγελματικής καταρτίσεως των απασχολουμένων στη γεωργία προσώπων (3),  - στο άρθρο 7 παράγραφος 2 της οδηγίας του Συμβουλίου της 31ης Ιουλίου 1972 περί στατιστικών ερευνών διεξαγομένων από τα Κράτη μέλη αναφορικά με το γάλα και τα γαλακτοκομικά προϊόντα (4),  - στο άρθρο 9 παράγραφος 3 της οδηγίας του Συμβουλίου της 12ης Δεκεμβρίου 1972 σχετικής με προβλήματα υγειονομικού ελέγχου στις ενδοκοινοτικές συναλλαγές νωπών κρεάτων (5),  - στο άρθρο 29 παράγραφος 3 και στο άρθρο 30 παράγραφος 3 της οδηγίας του Συμβουλίου της 12ης Δεκεμβρίου 1972 περί υγειονομικών προβλημάτων και ζητημάτων υγειονομικού ελέγχου κατά την εισαγωγή βοοειδών και χοιροειδών καθώς και νωπών κρεάτων προελεύσεως  τρίτων χωρών (6).   Άρθρο 2  Το παράρτημα της οδηγίας του Συμβουλίου της 26ης Ιουλίου 1971 περί στατιστικών ερευνών που διεξάγονται από τα Κράτη μέλη προκειμένου να καθορισθεί το παραγωγικό δυναμικό των φυτειών ορισμένων οπωροφόρων δένδρων (7) συμπληρώνεται:  α) με τις ακόλουθες ενδείξεις:  "Δανία: αποτελεί μία περιφέρεια.  Ιρλανδία: αποτελεί μία περιφέρεια.  Ηνωμένο Βασίλειο (1):  1) South Eastern region,  2) Eastern region,  3) West Midland region,  4) South Western region,  5) Other regions".  β) με την ακόλουθη υποσημείωση:  "(1) Οι μνημονευθείσες περιοχές αντιστοιχούν στις τοπικές περιφέρειες που καθορίζονται για τις στατιστικές έρευνες του Υπουργείου Γεωργίας, Αλιείας και Τροφίμων."  Άρθρο 3  α) Στο άρθρο 4 παράγραφος 3 περίπτωση α) της οδηγίας του Συμβουλίου της 31ης Ιουλίου 1972 περί των στατιστικών ερευνών που διεξάγονται από τα Κράτη μέλη αναφορικά με το γάλα και τα γαλακτοκομικά προϊόντα, ο κατάλογος των περιφερειών  συμπληρώνεται ως ακολούθως:  "Δανία:  Ιρλανδία:  Ηνωμένο Βασίλειο: Σκωτία, Βόρειος Ιρλανδία, Ουαλλία και γεωργικές περιοχές της Αγγλίας".  β) Κατά τη διαβίβαση των στοιχείων για το έτος 1973, επιτρέπεται στο Ηνωμένο Βασίλειο να ανακοινώνει εκτιμήσεις, όταν πρόκειτα για εκείνα τα οποία αφορούν τις γεωργικές περιοχές της Αγγλίας.   Άρθρο 4  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 19 Νοεμβρίου 1973.  Για το Συμβούλιο Ο Πρόεδρος Ib FREDERIKSEN  (1) ΕΕ αριθ. Ν 96 της 23. 4. 1972, σ. 1.  (2) ΕΕ αριθ. Ν 96 της 23. 4. 1972, σ. 9.  (3) ΕΕ αριθ. Ν 96 της 23. 4. 1972, σ. 15.  (4) ΕΕ αριθ. Ν 179 της 7. 8. 1972, σ. 2.  (5) ΕΕ αριθ. Ν 302 της 31. 12. 1972, σ. 24.  (6) ΕΕ αριθ. Ν 302 της 31. 12. 1972, σ. 28.  (7) ΕΕ αριθ. Ν 179 της 9. 7. 1971, σ. 21.


title: Οδηγία 2013/47/ΕΕ της Επιτροπής, της 2ας Οκτωβρίου 2013 , για την τροποποίηση της οδηγίας 2006/126/ΕΚ του Ευρωπαϊκού Κοινοβουλίου και του Συμβουλίου για την άδεια οδήγησης  Κείμενο που παρουσιάζει ενδιαφέρον για τον ΕΟΧ

text:
               3.10.2013

               EL

               Επίσημη Εφημερίδα της Ευρωπαϊκής Ένωσης

               L 261/29

         ΟΔΗΓΊΑ 2013/47/ΕΕ ΤΗΣ ΕΠΙΤΡΟΠΉΣ
   της 2ας Οκτωβρίου 2013
   για την τροποποίηση της οδηγίας 2006/126/ΕΚ του Ευρωπαϊκού Κοινοβουλίου και του Συμβουλίου για την άδεια οδήγησης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (1), και ιδίως το άρθρο 8,
   Εκτιμώντας τα ακόλουθα:

               (1)

               Η οδηγία 2012/36/ΕΕ της Επιτροπής, της 19ης Νοεμβρίου 2012, για την τροποποίηση της οδηγίας 2006/126/ΕΚ του Ευρωπαϊκού Κοινοβουλίου και του Συμβουλίου για την άδεια οδήγησης (2) προβλέπει την τεχνική προσαρμογή του παραρτήματος II σε σχέση με τις προδιαγραφές για οχήματα δοκιμής, λαμβανομένης υπόψη της τεχνικής εξέλιξης των διαφόρων κατηγοριών οχημάτων.

               (2)

               Το παράρτημα II μέρος I στοιχείο Β σημείο 5.2 της οδηγίας 2006/126/ΕΚ, όπως τροποποιήθηκε με την οδηγία 2012/36/ΕΕ, ορίζει ότι τα οχήματα της κατηγορίας Α που χρησιμοποιούνται στις εξετάσεις προσόντων και συμπεριφοράς είναι σύμφωνα με ορισμένα ελάχιστα κριτήρια. Ειδικότερα, οι μοτοσικλέτες που χρησιμοποιούνται για τις εξετάσεις διαθέτουν μάζα άνευ φορτίου μεγαλύτερη των 180 kg, με ονομαστική ισχύ τουλάχιστον 50 kW. Εάν η μοτοσικλέτα είναι εξοπλισμένη με κινητήρα εσωτερικής καύσης, ο κυλινδρισμός του κινητήρα πρέπει να είναι τουλάχιστον 600 cm3. Εάν η μοτοσικλέτα είναι εξοπλισμένη με ηλεκτρικό κινητήρα, η ισχύς ανά μονάδα βάρους του οχήματος πρέπει να είναι τουλάχιστον 0,25 kW/kg.

               (3)

               Προκειμένου να επιτραπεί στους υπευθύνους κατάρτισης να προσαρμόσουν τον εξοπλισμό τους, μεταξύ άλλων και τις μοτοσικλέτες, στην τεχνολογική εξέλιξη των οχημάτων που διατίθενται στην αγορά, θα πρέπει να καθοριστεί μεταβατική περίοδος έως τις 31 Δεκεμβρίου 2018, για να δοθεί στα κράτη μέλη η δυνατότητα να επιτρέπουν τη χρήση μοτοσικλετών κατηγορίας Α που συμμορφώνονται με τις προδιαγραφές οι οποίες ίσχυαν πριν από τις τροποποιήσεις που εισήγαγε η οδηγία 2012/36/ΕΕ.

               (4)

               Επομένως, η οδηγία 2006/126/ΕΚ θα πρέπει να τροποποιηθεί αναλόγως,

               (5)

               Τα προβλεπόμενα μέτρα στην παρούσα οδηγία είναι σύμφωνα με τη γνώμη της επιτροπής για τις άδειες οδήγησης,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στο παράρτημα II μέρος I σημείο B5.2 της οδηγίας 2006/126/ΕΚ σχετικά με τα οχήματα κατηγορίας Α, προστίθεται η ακόλουθη παράγραφος:

      «Τα κράτη μέλη μπορούν να επιτρέπουν τη χρήση μοτοσικλετών της κατηγορίας Α, των οποίων η μάζα άνευ φορτίου είναι μικρότερη από 180 kg, και ονομαστικής ισχύος τουλάχιστον 40 kW και κάτω των 50 kW, έως τις 31 Δεκεμβρίου 2018.».

   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο την 31η Δεκεμβρίου 2013. Ανακοινώνουν αμέσως στην Επιτροπή το κείμενο των εν λόγω διατάξεων.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 2 Οκτωβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 403 της 30.12.2006, σ. 18.

      (2)  ΕΕ L 321 της 20.11.2012, σ. 54.